Avis juridique important

|

31980L0502

Οδηγία 80/502/ΕΟΚ του Συμβουλίου της 6ης Μαΐου 1980 περί τροποποίησης της οδηγίας 74/63/ΕΟΚ «περί του προσδιορισμού σε μέγιστες περιεκτικότητες των ανεπιθυμήτων ουσιών και προϊόντων στις ζωοτροφές»

Επίσημη Εφημερίδα αριθ. L 124 της 20/05/1980 σ. 0017 - 0018 Ελληνική ειδική έκδοση: Κεφάλαιο 03 τόμος 28 σ. 0164  Ισπανική ειδική έκδοση: Κεφάλαιο 03 τόμος 18 σ. 0012  Πορτογαλική ειδική έκδοση : Κεφάλαιο 03 τόμος 18 σ. 0012  Φινλανδική ειδική έκδοση: Κεφάλαιο 3 τόμος 12 σ. 0028  Σουηδική ειδική έκδοση: Κεφάλαιο 3 τόμος 12 σ. 0028

ΟΔΗΓΙΑ ΤΟΥ ΣΥΜΒΟΥΛΙΟΥ της 6ης Μαΐου 1980 περί τροποποιήσεως της οδηγίας 74/63/ΕΟΚ "περί του προσδιορισμού σε μέγιστες περιεκτικότητες των ανεπιθυμήτων ουσιών και προϊόντων στις ζωοτροφές"ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη περί ιδρύσεως της Ευρωπαϊκής Οικονομικής Κοινότητος, και ιδίως τα άρθρα 43 και 100 αυτής,  την πρόταση της Επιτροπής(1),  τη γνώμη της Συνελεύσεως(2),  τη γνώμη της Οικονομικής και Κοινωνικής Επιτροπής(3),  Εκτιμώντας:  ότι εν όψει της εφαρμογής της οδηγίας 74/63/ΕΟΚ του Συμβουλίου της 17ης Δεκεμβρίου 1973 περί του προσδιορισμού των μεγίστων περιεκτικοτήτων των ανεπιθυμήτων ουσιών και προϊόντων στις ζωοτροφές(4), όπως τροποποιήθηκε τελευταία από την οδηγία  76/934/ΕΟΚ(5), φαίνεται αναγκαίο να συμπληρωθούν οι ορισμοί των τεχνικών όρων στους οποίους αναφέρεται η οδηγία αυτή- ότι πρέπει ειδικά να ορισθεί ότι η οδηγία δεν προδικάζει τις διατάξεις που ενδεχομένως έχουν ληθφεί όσον αφορά τους μικροοργανισμούς στις ζωοτροφές- ότι φαίνεται δικαιολογημένο να παρέχεται στα Κράτη Μέλη η δυνατότητα να παρεκκλίνουν στις μέγιστες περιεκτικότητες που προσδιορίστηκαν, εφ' όσον πρόκειται για ζωοτροφές που παράγονται και καταναλώνονται στην ίδια γεωργική επιχείρηση και εφ' όσον κανένα  καταστρεπτικό αποτέλεσμα δεν μπορεί να προκύψει για την υγεία των ανθρώπων ή των ζώων,  ΕΞΕΔΩΣΕ ΤΗΝ ΠΑΡΟΥΣΑ ΟΔΗΓΙΑ:   Άρθρο 1  Η οδηγία 74/63/ΕΟΚ τροποποιείται ως ακολούθως:  1. Το άρθρο 1 παράγραφος 2 συμπληρώνεται από το ακόλουθο σημείο:  "δ) οι μικροοργανισμοί στις ζωοτροφές." 2. Στο άρθρο 2β) οι λέξεις "ohne Be - und Verarbeitung" στη γερμανική έκδοση αντικαθίστανται με τις λέξεις "im jeweils gegebenen Zustand".  3. Το άρθρο 2 συμπληρώνεται από τα ακόλουθα σημεία:  "στ) Ζώα: τα ζώα που ανήκουν σε είδη κανονικής διατροφής και διατηρούνται ή καταναλώνονται από τον άνθρωπο- ζ) Οικιακά ζώα: ζώα που ανήκουν σε είδη κανονικής διατροφής και διατηρούνται αλλά δεν καταναλώνονται από τον άνθρωπο, με εξαίρεση τα ζώα που εκτρέφονται για την παραγωγή γούνας- η) Μείγματα ζωοτροφών: μείγματα οργανικών ή ανοργάνων ουσιών περιέχοντα ή όχι πρόσθετες ύλες, τα οποία προορίζονται για την από του στόματος διατροφή των ζώων με τη μορφή πλήρων ή συμπληρωματικών ζωοτροφών." 4. Το άρθρο 3 συμπληρώνεται από την ακόλουθη παράγραφο:  "3. Τα Κράτη Μέλη μπορούν να επιτρέπουν την υπέρβαση των μεγίστων περιεκτικοτήτων που προβλέπονται στο παράρτημα για τις ζωοτροφές, εφ' όσον πρόκειται για ζωοτροφές που παράγονται και χρησιμοποιούνται, στην κατάσταση που είναι, στην ίδια γεωργική  εκμετάλλευση και κατά τη διάρκεια κατά την οποία μία τέτοια υπέρβαση θεωρείται αναγκαία λόγω ειδικών συνθηκών. Τα εν λόγω Κράτη Μέλη μεριμνούν για να εξασφαλίσουν ώστε κανένα καταστρεπτικό αποτέλεσμα να μη δύναται να προκύψει για την υγεία των ανθρώπων  ή των ζώων."  Άρθρο 2  Τα Κράτη Μέλη θέτουν σε ισχύ την 1η Ιουλίου 1981 τις αναγκαίες νομοθετικές, κανονιστικές και διοικητικές διατάξεις για να συμμορφωθούν προς την παρούσα οδηγία. Ενημερώνουν σχετικά αμέσως την Επιτροπή.   Άρθρο 3  Η παρούσα οδηγία απευθύνεται στα Κράτη Μέλη.  Έγινε στις Βρυξέλλες, στις 6 Μαΐου 1980.  Για το Συμβούλιο Ο Πρόεδρος G. MARCORA  (1) ΕΕ αριθ. Α 197 της 18.8.1977, σ. 3.  (2) ΕΕ αριθ. Α 63 της 13.3.1978, σ. 53.  (3) ΕΕ αριθ. Α 84 της 8.4.1978, σ. 4.  (4) ΕΕ αριθ. Α 38 της 11.2.1974, σ. 31.  (5) ΕΕ αριθ. Ν 364 της 31.12.1976, σ. 4.


Avis juridique important

|

31993L0056

Οδηγία 93/56/ΕΟΚ της Επιτροπής της 29ης Ιουνίου 1993 περί τροποποιήσεως της οδηγίας 82/471/ΕΟΚ του Συμβουλίου σχετικά με ορισμένα προϊόντα που χρησιμοποιούνται στη διατροφή των ζώων

Επίσημη Εφημερίδα αριθ. L 206 της 18/08/1993 σ. 0013 - 0014 Φινλανδική ειδική έκδοση: Κεφάλαιο 3 τόμος 51 σ. 0192  Σουηδική ειδική έκδοση: Κεφάλαιο 3 τόμος 51 σ. 0192

ΟΔΗΓΙΑ 93/56/ΕΟΚ ΤΗΣ ΕΠΙΤΡΟΠΗΣ της 29ης Ιουνίου 1993 περί τροποποιήσεως της οδηγίας 82/471/ΕΟΚ του Συμβουλίου σχετικά με ορισμένα προϊόντα που χρησιμοποιούνται στη διατροφή των ζώωνΗ ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας,  την οδηγία 82/471/ΕΟΚ του Συμβουλίου της 30ής Ιουνίου 1982 σχετικά με ορισμένα προϊόντα που χρησιμοποιούνται στις ζωοτροφές (1), όπως τροποποιήθηκε τελευταία από την οδηγία 93/26/ΕΟΚ της Επιτροπής (2), και ιδίως το άρθρο 6,  Εκτιμώντας:  ότι στην οδηγία 82/471/ΕΟΚ προβλέπεται ότι το παράρτημά της πρέπει διαρκώς να προσαρμόζεται προς την εξέλιξη των επιστημονικών και τεχνικών γνώσεων- ότι η μελέτη της μη πρωτεϊνικής αζωτούχου ένωσης "θειικό αμμώνιο", του υδροξυαναλόγου της μεθειονίνης και του μετ' ασβεστίου άλατός της επέτρεψε τη δημιουργία ευεργετικής επίδρασης στα μηρυκαστικά- ότι πρέπει εφεξής να επιτραπεί η χρήση των εν λόγω  προϊόντων στην κατηγορία αυτή των ζώων- ότι τα μέτρα που προβλέπονται στην παρούσα οδηγία είναι σύμφωνα με τη γνώμη της Μόνιμης Επιτροπής Ζωοτροφών,  ΕΞΕΔΩΣΕ ΤΗΝ ΠΑΡΟΥΣΑ ΟΔΗΓΙΑ:  Άρθρο 1  Το παράρτημα της οδηγίας 82/471/ΕΟΚ τροποποιείται σύμφωνα με το παράρτημα της παρούσας οδηγίας.  Άρθρο 2  Το αργότερο μέχρι τις 30 Ιουνίου 1994, τα κράτη μέλη θέτουν σε ισχύ τις νομοθετικές, κανονιστικές και διοικητικές διατάξεις τις αναγκαίες για συμμόρφωση προς την παρούσα οδηγία και ενημερώνουν αμέσως την Επιτροπή σχετικά.  Στις ως άνω εγκρινόμενες από τα κράτη μέλη διατάξεις, προστίθεται η παραπομπή στην παρούσα οδηγία ή επισυνάπτεται σχετική παραπομπή κατά την επίσημη δημοσίευσή τους. Τα σχετικά με την παραπομπή αυτή θεσπίζονται από τα κράτη μέλη.  Άρθρο 3  Η παρούσα οδηγία απευθύνεται στα κράτη μέλη.  Βρυξέλλες, 29 Ιουνίου 1993.  Για την Επιτροπή Rene STEICHEN Μέλος της Επιτροπής (1) ΕΕ αριθ. L 213 της 21. 7. 1982, σ. 8.  (2) ΕΕ αριθ. L 179 της 22. 7. 1993, σ. 2.    ΠΑΡΑΡΤΗΜΑ  1. Στην ομάδα 2 "Αζωτούχες μη πρωτεϊνικές ενώσεις" του σημείου 2.2 "Αμμωνιακά άλατα" προστίθεται το ακόλουθο προϊόν:   /* ΠΙΝΑΚΕΣ: δείτε Ε.Ε. */ προϊόντα 4.1.1. "Υδροξυανάλογο της μεθειονίνης" και 4.1.2. "Μετ' ασβεστίου άλας του υδροαξυανάλογου της μεθειονίνης".


title: Οδηγία 2006/37/ΕΚ της Επιτροπής, της  30ής Μαρτίου 2006 , για την τροποποίηση του παραρτήματος ΙΙ της οδηγίας 2002/46/ΕΚ του Ευρωπαϊκού Κοινοβουλίου και του Συμβουλίου όσον αφορά την προσθήκη ορισμένων ουσιών   (Κείμενο που παρουσιάζει ενδιαφέρον για τον ΕΟΧ)

text:
               1.4.2006

               EL

               Επίσημη Εφημερίδα της Ευρωπαϊκής Ένωσης

               L 94/32

      ΟΔΗΓΊΑ 2006/37/ΕΚ ΤΗΣ ΕΠΙΤΡΟΠΉΣ

   της 30ής Μαρτίου 2006
   για την τροποποίηση του παραρτήματος ΙΙ της οδηγίας 2002/46/ΕΚ του Ευρωπαϊκού Κοινοβουλίου και του Συμβουλίου όσον αφορά την προσθήκη ορισμένων ουσιών
   (Κείμενο που παρουσιάζει ενδιαφέρον για τον ΕΟΧ)
   Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
   Έχοντας υπόψη:
   τη συνθήκη για την ίδρυση της Ευρωπαϊκής Κοινότητας,
   την οδηγία 2002/46/ΕΚ του Ευρωπαϊκού Κοινοβουλίου και του Συμβουλίου, της 10ης Ιουνίου 2002, για την προσέγγιση των νομοθεσιών των κρατών μελών περί των συμπληρωμάτων διατροφής (1), και ιδίως το άρθρο 4 παράγραφος 5,
   Ύστερα από διαβούλευση με την Ευρωπαϊκή Αρχή για την Ασφάλεια των Τροφίμων,
   Εκτιμώντας τα ακόλουθα:

               (1)

               Η οδηγία 2002/46/ΕΚ καθορίζει τις βιταμίνες και τα ανόργανα στοιχεία και, για καθένα από αυτά, τις μορφές που μπορούν να χρησιμοποιηθούν για την παρασκευή συμπληρωμάτων τροφίμων.

               (2)

               Οι βιταμίνες και οι ανόργανες ουσίες που έχουν αξιολογηθεί από την Ευρωπαϊκή Αρχή για την Ασφάλεια των Τροφίμων (εφεξής «η Αρχή») και αποτέλεσαν αντικείμενο θετικής επιστημονικής αξιολόγησης πρέπει να συμπεριληφθούν στα παραρτήματα της οδηγίας 2002/46/ΕΚ.

               (3)

               Η Αρχή έχει παράσχει πρόσφατα και έχει δημοσιοποιήσει θετική επιστημονική αξιολόγηση για ορισμένες βιταμίνες και ανόργανες ουσίες.

               (4)

               Κρίνεται σκόπιμο να αντικατασταθεί ο τίτλος κατηγορίας «φολικό οξύ» ώστε να ληφθεί υπόψη η προσθήκη άλλων μορφών φολικών αλάτων στο παράρτημα II της οδηγίας 2002/46/ΕΚ.

               (5)

               Συνεπώς, η οδηγία 2002/46/ΕΚ πρέπει να τροποποιηθεί αναλόγως.

               (6)

               Τα μέτρα που προβλέπονται στην παρούσα οδηγία είναι σύμφωνα με τη γνώμη της μόνιμης επιτροπής για την τροφική αλυσίδα και την υγεία των ζώων,

         ΕΞΕΔΩΣΕ ΤΗΝ ΠΑΡΟΥΣΑ ΟΔΗΓΙΑ:
   Άρθρο 1
   Το παράρτημα ΙΙ της οδηγίας 2002/46/ΕΚ τροποποιείται όπως ορίζεται στο παράρτημα της παρούσας οδηγίας.
   Άρθρο 2
   1.   Τα κράτη μέλη θέτουν σε ισχύ τις αναγκαίες νομοθετικές, κανονιστικές και διοικητικές διατάξεις για να συμμορφωθούν με την παρούσα οδηγία το αργότερο στις 30 Απριλίου 2007. Κοινοποιούν αμέσως στην Επιτροπή το κείμενο των εν λόγω διατάξεων καθώς και έναν πίνακα αντιστοιχίας μεταξύ των εν λόγω διατάξεων και των διατάξεων της παρούσας οδηγίας.
   Όταν τα κράτη μέλη θεσπίζουν τις εν λόγω διατάξεις, οι τελευταίες αυτές περιέχουν παραπομπή στην παρούσα οδηγία ή συνοδεύονται από παρόμοια παραπομπή κατά την επίσημη δημοσίευσή τους. Τα κράτη μέλη αποφασίζουν περί του τρόπου με τον οποίο θα διατυπώσουν την εν λόγω παραπομπή.
   2.   Τα κράτη μέλη κοινοποιούν στην Επιτροπή το κείμενο των ουσιωδών διατάξεων εσωτερικού δικαίου τις οποίες θεσπίζουν στον τομέα που διέπεται από την παρούσα οδηγία.
   Άρθρο 3
   Η παρούσα οδηγία αρχίζει να ισχύει την εικοστή ημέρα από τη δημοσίευσή της στην Επίσημη Εφημερίδα της Ευρωπαϊκής Ένωσης.
   Άρθρο 4
   Η παρούσα οδηγία απευθύνεται στα κράτη μέλη.

      Βρυξέλλες, 30 Μαρτίου 2006.

            Για την Επιτροπή

         Μάρκος ΚΥΠΡΙΑΝΟΫ

            Μέλος της Επιτροπής

      (1)  ΕΕ L 183 της 12.7.2002, σ. 51.

      ΠΑΡΑΡΤΗΜΑ
      Το παράρτημα ΙΙ της οδηγίας 2002/46/ΕΚ τροποποιείται ως εξής:

                  1.

                  Στο τμήμα A «Βιταμινούχες» ουσίες:

                              α)

                              το σημείο «10. ΦΟΛΙΚΟ ΟΞΥ» αντικαθίσταται από το σημείο «10. ΦΟΛΙΚΑ ΑΛΑΤΑ»·

                              β)

                              προστίθεται η ακόλουθη γραμμή στο σημείο «10. ΦΟΛΙΚΑ ΑΛΑΤΑ»:

                                          «β)

                                          L-μεθυλοφολικό ασβέστιο».

                  2.

                  Στο τμήμα B «Ανόργανες ουσίες», προστίθεται η ακόλουθη γραμμή πριν από τον ανθρακικό χαλκό:
                  «διγλυκινικός σίδηρος».


Avis juridique important

|

31983L0183

Οδηγία 83/183/ΕΟΚ του Συμβουλίου της 28ης Μαρτίου 1983 σχετικά με τις φορολογικές ατέλειες που εφαρμόζονται στις οριστικές εισαγωγές, από κράτος μέλος, προσωπικών ειδών που ανήκουν σε ιδιώτες

Επίσημη Εφημερίδα αριθ. L 105 της 23/04/1983 σ. 0064 - 0067 Φινλανδική ειδική έκδοση: Κεφάλαιο 9 τόμος 1 σ. 0117  Ισπανική ειδική έκδοση: Κεφάλαιο 09 τόμος 1 σ. 0161  Σουηδική ειδική έκδοση: Κεφάλαιο 9 τόμος 1 σ. 0117  Πορτογαλική ειδική έκδοση : Κεφάλαιο 09 τόμος 1 σ. 0161

ΟΔΗΓΙΑ ΤΟΥ ΣΥΜΒΟΥΛΙΟΥ της 28ης Μαρτίου 1983 σχετικά με τις φορολογικές ατέλειες που εφαρμόζονται στις οριστικές εισαγωγές, από Κράτος μέλος, προσωπικών ειδών που ανήκουν σε ιδιώτεςΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας, και ιδίως το άρθρο 99,  την πρόταση της Επιτροπής (1),  τη γνώμη του Ευρωπαϊκού Κοινοβουλίου (2),  τη γνώμη της Οικονομικής και Κοινωνικής Επιτροπής (3),  Εκτιμώντας:  ότι, προκειμένου ο πληθυσμός των Κρατών μελών να συνειδhτοποιήσει εντονότερα την ύπαρξη της Ευρωπαϊκής Κοινότητας, πρέπει να συνεχιστεί υπέρ των ιδιωτών η δράση που έχει ήδη αναληφθεί για να δημιουργηθούν, στην Κοινότητα, συνθήκες ανάλογες προς τις  συνθήκες μιας εσωτερικής αγοράς- ότι τα φορολογικά μέτρα, που εμποδίζουν τους ιδιώτες να εισάγουν σε ένα Κράτος μέλος προσωπικά είδη από άλλο Κράτος μέλος, δυσχεραίνουν την ελεύθερη κυκλοφορία των προσώπων μέσα στην Κοινότητα- ότι πρέπει, κατά συνέπεια, να καταργηθούν στο μέτρο του  δυνατού με τη θέσπιση φορολογικών ατελειών- ότι οι φορολογικές αυτές ατέλειες πρέπει να ισχύουν μόνο για εισαγωγές αγαθών που δεν έχουν καθόλου εμπορικό ή κερδοσκοπικό χαρακτήρα και ότι πρέπει, κατά συνέπεια, να καθοριστούν τα όρια και οι προϋποθέσεις εφαρμογής τους,  ΕΞΕΔΩΣΕ ΤΗΝ ΠΑΡΟΥΣΑ ΟΔΗΓΙΑ:   ΤΙΤΛΟΣ I Γενικές διατάξεις   Άρθρο 1   Πεδίο εφαρμογής  1. Τα Κράτη μέλη παρέχουν, υπό τις προϋποθέσεις και στις περιπτώσεις που αναφέρονται κατωτέρω, απαλλαγή από το φόρο κύκλου εργασιών, τους ειδικούς φόρους καταναλώσεως και τους άλλους φόρους καταναλώσεως οι οποίοι συνήθως επιβάλλονται  κατά την οριστική εισαγωγή, από ιδιώτες, προσωπικών ειδών προελεύσεως άλλου Κράτους μέλους.  2. Η παρούσα οδηγία δεν αφορά τους ειδικούς ή/και τους περιοδικά καταβαλλόμενους φόρους και τέλη που αφορούν τη χρήση των εν λόγω ειδών στο εσωτερικό της χώρας, όπως π.χ. τέλη που εισπράττονται κατά την έκδοση άδειας κυκλοφορίας των αυτοκινήτων, τέλη  κυκλοφορίας των αυτοκινήτων, τέλη τηλεοράσεως.   Άρθρο 2   Προϋποθέσεις για τα είδη  1. Κατά την έννοια της παρούσας οδηγίας, "προσωπικά είδη" θεωρούνται τα είδη που προορίζονται για προσωπική χρήση των ενδιαφερομένων ή για τις ανάγκες του νοικοκυριού τους. Τα είδη αυτά δεν πρέπει να παρουσιάζουν, με το είδος ή  την ποσότητά τους, οποιoδήποτε εμπορικό ενδιαφέρον, ούτε να προορίζονται για οικονομική δραστηριότητα κατά την έννοια του άρθρου 4 της οδηγίας 77/388/ΕΟΚ(4). Αποτελούν, πάντως, προσωπικά είδη και τα όργανα μηχανικών ή ελεύθερων τεχνών που είναι  απαραίτητα για την άσκηση του επαγγέλματος του ενδιαφερομένου.  2. Η ατέλεια του άρθρου 1 παρέχεται για τα προσωπικά είδη τα οποία:  α) έχουν αποκτηθεί υπό τους γενικούς όρους φορολογίας που ισχύουν στην εσωτερική αγορά Κράτους μέλους και τα οποία δεν τυγχάνουν, λόγω της εξαγωγής, καμιάς απαλλαγής και καμιάς επιστροφής του φόρου κύκλου εργασιών, των ειδικών φόρων κατανάλωσης ή  οποιουδήποτε άλλου φόρου κατανάλωσης. Για την εφαρμογή της παρούσας οδηγίας θεωρούνται ότι συγκεντρώνουν τις προϋποθέσεις αυτές τα είδη που αποκτώνται υπό τις προϋποθέσεις του άρθρου 15 σημείο 10 της οδηγίας 77/388/ΕΟΚ- β) χρησιμοποιούσε πράγματι ο ενδιαφερόμενος, στο Κράτος μέλος από το οποίο εξάγονται, τουλάχιστον:  - 6 μήνες πριν μεταφέρει την κατοικία του, εφόσον πρόκειται για οδικά οχήματα με κινητήρα (και για τα οχήματα που ρυμουλκούνται από αυτά), τροχόσπιτα, κινητά σπίτια, σκάφη αναψυχής και ιδιωτικά σεροπλάνα,  - 3 μήνες πριν μεταφέρει την κατοικία του ή πριν αποκτήσει δευτερεύουσα κατοικία, αν πρόκειται για άλλα είδη.  Ωστόσο, για τα είδη που αναφέρονται στην τελευταία περίοδο του σημείου α) τα Κράτη μέλη μπορούν να ορίσουν τις ανωτέρω προθεσμίες σε 12 μήνες.  3. Οι αρμόδιες αρχές απαιτούν να αποδεικνύεται ότι συντρέχουν οι προϋποθέσεις της παραγράφου 2 όταν πρόκειται για οδικά οχήματα με κινητήρα (και για τα οχήματα που ρυμουλκούνται από αυτά), για τροχόσπιτα και κινητά σπίτια, για σκάφη αναψυχής και  ιδιωτικά αεροπλάνα. Για τα άλλα είδη δεν απαιτείται τέτοια απόδειξη, εκτός αν υπάρχουν σοβαρές υπόνοιες καταστρατήγησης.   Άρθρο 3   Προϋποθέσεις για την εισαγωγή  Τα είδη μπορούν να εισαχθούν εφ' άπαξ ή τμηματικά μέσα στις προθεσμίες που προβλέπονται αντίσχοιχα στα άρθρα 7, 8, 9 και 10.   Άρθρο 4   Υποχρεώσεις μετά την εισαγωγή  Τα ατελώς εισαγόμενα είδη, επί 12 μήνες μετά την εισαγωγή τους, δεν επιτρέπεται να μεταβιβαστούν, να εκμισθωθούν ούτε να αποτελέσουν αντικείμενο χρησιδανείου, εκτός των περιπτώσεων που κρίνονται δικαιολογημένες από τις  αρμόδιες αρχές του Κράτους μέλους εισαγωγής.   Άρθρο 5   Ειδικές προϋποθέσεις για ορισμένα είδη  1. Τα Κράτη μέλη μπορούν να προβλέψουν ότι τα είδη που απαριθμούνται στο άρθρο 4 παράγραφος 1 της οδηγίας 69/169/ΕΟΚ (5), όπως τροποποιήθηκε τελευταία από την οδηγία 82/443/ΕΟΚ (6), επιτρέπεται να εισαχθούν ατελώς  μόνο μέχρι τις ποσότητες που προβλέπονται στο ίδιο άρθρο για την κυκλοφορία μεταξύ των Κρατών μελών.  2. Κατά την εισαγωγή αλόγων ιππασίας, οδικών οχημάτων με κινητήρα (και των οχημάτων που ρυμουλκούνται από αυτά), τροχόσπιτων κινητών σπιτικών, σκαφών αναψυχής και ιδιωτικών αεροπλάνων, παρέχεται ατέλεια μόνον αν ο ιδιώτης μεταφέρει τη συνήθη κατοικία  του στο Κράτος μέλος εισαγωγής.   Άρθρο 6   Γενικοί κανόνες για τον καθορισμό της κατοικίας  1. Για την εφαρμογή της παρούσας οδηγίας, ως "συνήθης κατοικία" νοείται ο τόπος στον οποίο ένα άτομο διαμένει συνήθως, δηλαδή τουλάχιστον 185 ημέρες ανά ημερολογιακό έτος λόγω προσωπικών και  επαγγελματικών δεσμών ή, στην περίπτωση ατόμου χωρίς επαγγελματικούς δεσμούς, λόγω προσωπικών δεσμών από τους οποίους προκύπτουν στενοί δεσμοί μεταξύ αυτού του ατόμου και του τόπου στον οποίο κατοικεί.  Εντούτοις, η συνήθης κατοικία ατόμου, του οποίου οι επαγγελματικοί δεσμοί βρίσκονται σε τόπο άλλον από τον τόπο των προσωπικών του δεσμών και το οποίο, για το λόγο αυτό, υποχρεώνεται να διαμένει διαδοχικά σε διάφορους τόπους που βρίσκονται σε δύο ή  περισσότερα Κράτη μέλη, θεωρείται ότι βρίσκεται στον τόπο των προσωπικών του δεσμών, με την προϋπόθεση ότι επιστρέφει τακτικά στον τόπο αυτό. Ο τελευταίος αυτός όρος δεν απαιτείται όταν το άτομο διαμένει σε ένα Κράτος μέλος για την εκτέλεση αποστολής με  καθορισμένη διάρκεια. Η φοίτηση σε πανεπιστήμιο ή άλλη σχολή δεν συνεπάγεται τη μεταφορά της συνήθους κατοικίας.  2. Οι ιδιώτες αποδεικνύουν με οποιονδήποτε τρόπο τον τόπο της συνήθους κατοικίας τους, ιδίως με το δελτίο ταυτότητάς τους ή με οποιοδήποτε άλλο έγκυρο έγγραφο.  3. Στην περίπτωση που οι αρμόδιες αρχές του Κράτους μέλους εισαγωγής αμφιβάλλουν για το κύρος της δήλωσης σχετικά με την συνήθη κατοικία που γίνεται σύμφωνα με την παράγραφο 2, η με σκοπό ορισμένους ειδικούς ελέγχους, οι αρχές αυτές μπορούν να ζητούν  κάθε συμπληρωματικό πληροφοριακό ή αποδεικτικό στοιχείο.   ΤΙΤΛΟΣ II ΕΙΣΑΓΩΓΗ ΠΡΟΣΩΠΙΚΩΝ ΕΙΔΩΝ ΛΟΓΩ ΜΕΤΑΦΟΡΑΣ ΤΗΣ ΣΥΝΗΘΟΥΣ ΚΑΤΟΙΚΙΑΣ   Άρθρο 7  1. Η ατέλεια του άρθρου 1 παρέχεται, εφόσον συντρέχουν οι όροι των άρθρων 2 μέχρι 5, για την εισαγωγή προσωπικών ειδών που πραγματοποιείται από ιδιώτη λόγω μεταφοράς της συνήθους κατοικίας του.  2. Η τελευταία εισαγωγή μπορεί να πραγματοποιηθεί το αργότερο 12 μήνες μετά τη μεταφορά της συνήθους κατοικίας.   ΤΙΤΛΟΣ III ΕΙΣΑΓΩΓΗ ΠΡΟΣΩΠΙΚΩΝ ΕΙΔΩΝ ΛΟΓΩ ΕΠΙΠΛΩΣΗΣ Ή ΕΓΚΑΤΑΛΕΙΨΗΣ ΔΕΥΤΕΡΕΥΟΥΣΑΣ ΚΑΤΟΙΚΙΑΣ   Άρθρο 8  1. Η ατέλεια του άρθρου 1 παρέχεται, αν συντρέχουν οι προϋποθέσεις των άρθρων 2 μέχρι 5, για την εισαγωγή προσωπικών ειδών που πραγματοποιέται από ιδιώτη προκειμένου να επιπλώσει δευτερεύουσα κατοικία.  Η ατέλεια παρέχεται μόνον αν:  i) το συγκεκριμένο άτομο είναι ιδιοκτήτης της δευτερεύουσας κατοικίας ή την έχει μισθώσει για 12 τουλάχιστον μήνες,  ii) τα εισαγόμενα είδη ανταποκρίνονται στη συνήθη επίπλωση της δευτερεύουσας κατοικίας.  2. Η ατέλεια παρέχεται, υπό τις προϋποθέσεις της παραγράφου 1, και σε περίπτωση εισαγωγής ειδών για τη συνήθη κατοικία ή για άλλη δευτερεύουσα κατοικία, λόγω εγκατάλειψης της δευτερεύουσας κατοικίας, εφόσον ο ενδιαφερόμενος είχε πράγματι στην κατοχή του  τα εν λόγω είδη και τα χρησιμοποίησε επί 12 τουλάχιστον μήνες.  Η τελευταία εισαγωγή πρέπει να πραγματοποιηθεί το αργότερο 12 μήνες μετά την εγκατάλειψη της δευτερεύουσας κατοικίας.  Οι διατάξεις του άρθρου 4 δεν εφαρμόζονται στην περίπτωση επανεισαγωγής.   ΤΙΤΛΟΣ IV ΕΙΣΑΓΩΓΗ ΕΙΔΩΝ ΛΟΓΩ ΓΑΜΟΥ   Άρθρο 9  1. Κατά παρέκκλιση του άρθρου 2 παράγραφος 2 στοιχείο β) δεύτερη περίπτωση, αλλά με την επιφύλαξη των άλλων διατάξεων των άρθρων 2 μέχρι 5, κάθε άτομο μπορεί, με την ευκαιρία που γάμου του, να εισάγει, χωρίς να καταβάλει τους φόρους που  αναφέρονται στο άρθρο 1, στο Κρατος μέλος στο οποίο σκοπεύει να μεταφέρει τη συθήκη κατοικία του, προσωπικά είδη που έχει απoκτήσει ή κατέχει ήδη για διάστημα λιγότερο από τρεις μήνες, υπό τις ακόλουθες προϋποθέσεις:  α) η εισαγωγή πρέπει να γίνει κατά το χρονικό διάστημα που αρχίζει δύο μήνες πριν από την ημερομηνία που προβλέπεται για την τέλεση του γάμου και τελειώνει το αργότερο τέσσερις μήνες μετά την τέλεση,  β) ο ιδιώτης πρέπει να αποδείξει την τέλεση του γάμου του ή την έναρξη των διαδικασιών που απαιτούνται κατά το νόμο για την τέλεσή του.  2. Επίσης, εισάγονται ατελώς τα συνήθη γαμήλια δώρα που προσφέρονται σε άτομο, το οποίο συγκεντρώνει τις προϋποθέσεις της παραγράφου 1, από άτομα που έχουν τη συνήθη κατοικία τους σε Κράτος μέλος άλλο από το Κράτος εισαγωγής. Η ατέλεια ισχύει για δώρα  που η κατά μονάδα αξία τους δεν υπερβαίνει τις 200 ECU. Ωστόσο, τα Κράτη μέλη μπορούν να χορηγήσουν ατέλεια και για δώρα αξίας μεγαλύτερης των 200 ECU εφόσον η αξία κάθε δώρου που εισάγεται ατελώς δεν υπερβαίνει τις 1 000 ECU.  3. Τα Κράτη μέλη μπορούν να ορίσουν ότι η χορήγηση ατέλειας πρέπει να συνοδεύεται από παροχή κατάλληλης ασφάλειας, όταν η εισαγωγή πραγματοποιείται πριν από την ημερομηνία του γάμου.  4. Εάν ο ιδιώτης, μέσα σε προθεσμία τεσσάρων μηνών από την ημερομηνία που προβλεπόταν για το γάμο, δεν προσκομίσει στοιχεία που αποδεικνύουν την τέλεσή του, οι φόροι οφείλονται από την ημερομηνία εισαγωγής.   ΤΙΤΛΟΣ V ΕΙΣΑΓΩΓΗ ΠΡΟΣΩΠΙΚΩΝ ΕΙΔΩΝ ΕΚΛΙΠΟΝΤΟΣ ΠΟΥ ΑΠΟΚΤΗΘΗΚΑΝ ΜΕ ΚΛΗΡΟΝΟΜΙΚΗ ΔΙΑΔΟΧΗ   Άρθρο 10  1. Κατά παρέκκλιση του άρθρου 2 παράγραφοι 2 και 3, του άρθρου 4 και του άρθρου 5 παράγραφος 2, άλλα με την επιφύλαξη των άλλων διατάξεων των άρθρων 2, 3 και 5, ο ιδιώτης που αποκτά με κληρονομική διαδοχή (causa mortis) την κυριότητα ή την  επικαρπία προσωπικών ειδών εκλιπόντος, που βρίσκονται σε Κράτος μέλος, μπορεί να εισάγει τα είδη αυτά σε άλλο Κράτος μέλος στο οποίο έχει κατοικία χωρίς να καταβάλει τους φόρους που αναφέρει το άρθρο 1, με τις ακόλουθες προϋποθέσεις:  α) ο ιδιώτης πρέπει να προσκομίσει στις αρμόδιες αρχές του Κράτους μέλους εισαγωγής δήλωση συμβολαιογράφου ή οποιασδήποτε άλλης αρμόδιας αρχής του Κράτους μέλους εξαγωγής που να βεβαιώνει ότι τα εισαγόμενα είδη αποκτήθηκαν με κληρονομική διαδοχή,  β) η εισαγωγή πρέπει να γίνει το αργότερο δύο χρόνια μετά την ημερομηνία κατά την οποία τα είδη περιήλθαν στον ενδιαφερόμενο.   ΤΙΤΛΟΣ VI ΤΕΛΙΚΕΣ ΔΙΑΤΑΞΕΙΣ   Άρθρο 11  1. Μέχρις ότου αρχίσουν να ισχύουν κοινοτικοί φορολογικοί κανόνες κατ' εφαρμογή του άρθρου 14 παράγραφος 2 της οδηγίας 77/388/ΕΟΚ, τα Κράτη μέλη καταβάλλουν προσπάθειες περιορισμού στο ελάχιστο των διαδικασιών εισαγωγής από ιδιώτες, μέσα στα  όρια και σύμφωνα με τις προϋποθέσεις της παρούσας οδηγίας, καθώς και προσπάθειες αποφυγής, κατά την εισαγωγή, διαδικασιών που συνεπάγονται ελέγχους με αποτέλεσμα την εκφόρτωση και επαναφόρτωση σημαντικού μέρους των φορτίων στα σύνορα.  2. Τα Κράτη μέλη έχουν την ευχέρεια να διατηρήσουν ή/και να θεσπίσουν, σχετικά με την παροχή ατέλειας προϋποθέσεις ευνοϊκότερες από αυτές που προβλέπονται στην παρούσα οδηγία, εκτός από εκείνες που προβλέπονται στο άρθρο 2 παράγραφος 2.  3. Με την επιφύλαξη του άρθρου 2 παράγραφος 2, τα Κράτη μέλη δεν μπορούν, με βάση την παρούσα οδηγία, να εφαρμόσουν στο εσωτερικό της Κοινότητας φορολογικές ατέλειες λιγότερο ευνοϊκες από αυτές που θα χορηγούσαν για τις εισαγωγές, από ιδιώτες,  προσωπικών ειδών προελεύσεως τρίτων χωρών.   Άρθρο 12  1. Το αργότερο μέχρι την 1η Ιανουαρίου 1984, τα Κράτη μέλη θέτουν σε ισχύ τις νομοθετικές, κανονιστικές και διοικητικές διατάξεις που είναι αναγκαίες για να συμμορφωθούν με την παρούσα οδηγία. Ενημερώνουν σχετικά την Επιτροπή αμέσως. Ωστόσο η  Ελληνική Δημοκρατία μπορεί να διατηρήσει το ισχύουν σύστημα φορολογίας, υπό τον όρο ότι θα αποφεύγεται η διπλή φορολογία, μέχρις ότου εισαχθεί το κοινό σύστημα φόρου προστιθεμένης αξίας.  2. Τα Κράτη μέλη ανακοινώνουν στην Επιτροπή το κείμενο των κυριοτέρων διατάξεων εσωτερικού δικαίου τις οποίες θεσπίζουν στον τομέα που διέπει η παρούσα οδηγία, και μάλιστα τις διατάξεις που προκύπτουν από την εφαρμογή του άρθρου 11 παράγραφοι 2 και 3. Η  Επιτροπή ανακοινώνει τις διατάξεις αυτές στα άλλα Κράτη μέλη.  3. Η Επιτροπή, μετά από διαβουλεύσεις με τα Κράτη μέλη, υποβάλλει κάθε δύο χρόνια έκθεση στο Συμβούλιο και στο Ευρωπαϊκό Κοινοβούλιο σχετικά με την εφαρμογή της παρούσας οδηγίας στα Κράτη μέλη.   Άρθρο 13  Η παρούσα οδηγία απευθύνεται στα Κράτη μέλη.  Έγινε στις Βρυξέλλες, στις 28 Μαρτίου 1983.  Για το Συμβούλιο Ο Πρόεδρος J. ERTL  (1) ΕΕ αριθ. C 267 της 21. 11. 1975, σ. 11.  (2) ΕΕ αριθ. C 53 της 8. 3. 1976, σ. 39.  (3) ΕΕ αριθ. C 131 της 12. 6. 1976, σ. 49.  (4) ΕΕ αριθ. L 145 της 13. 6. 1977, σ. 1.  (5) ΕΕ αριθ. L 133 της 4. 3. 1969, σ. 6.  (6) ΕΕ αριθ. L 206 της 14. 7. 1982, σ. 35.


Avis juridique important

|

31994L0022

Οδηγία 94/22/ΕΚ του Ευρωπαϊκού Κοινοβουλίου και του Συμβουλίου της 30ής Μαΐου 1994 για τους όρους χορήγησης και χρήσης των αδειών αναζήτησης, εξερεύνησης και παραγωγής υδρογονανθράκων

Επίσημη Εφημερίδα αριθ. L 164 της 30/06/1994 σ. 0003 - 0008 Φινλανδική ειδική έκδοση: Κεφάλαιο 6 τόμος 4 σ. 0237  Σουηδική ειδική έκδοση: Κεφάλαιο 6 τόμος 4 σ. 0237

ΟΔΗΓΙΑ 94/22/ΕΚ ΤΟΥ ΕΥΡΩΠΑΪΚΟΥ ΚΟΙΝΟΒΟΥΛΙΟΥ ΚΑΙ ΤΟΥ ΣΥΜΒΟΥΛΙΟΥτης 30ής Μαΐου 1994για  τους όρους χορήγησης και χρήσης των αδειών αναζήτησης, εξερεύνησης και παραγωγής  υδρογονανθράκωνΤΟ ΕΥΡΩΠΑΪΚΟ ΚΟΙΝΟΒΟΥΛΙΟ ΚΑΙ ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ, Έχοντας υπόψη: τη συνθήκη για την ίδρυση της Ευρωπαϊκής Κοινότητας, και ιδίως το άρθρο 57 παράγραφος 2 πρώτη και  τρίτη πρόταση, το άρθρο 66 και το άρθρο 100Α, την πρόταση της Επιτροπής (1), τη γνώμη της Οικονομικής και Κοινωνικής Επιτροπής (2), Αποφασίζοντας σύμφωνα με τη διαδικασία του άρθρου 189Β της συνθήκης (3), Εκτιμώντας: ότι η εσωτερική αγορά αποτελεί ένα χώρο χωρίς εσωτερικά σύνορα μέσα στον οποίο εξασφαλίζεται η  ελεύθερη κυκλοφορία των εμπορευμάτων, των υπηρεσιών , των προσώπων και των κεφαλαίων 7 ότι πρέπει  να θεσπιστούν τα αναγκαία μέτρα για τη λειτουργία της 7ότι, στο ψήφισμά του της 16ης Σεπτεμβρίου  1986 (4), το Συμβούλιο όρισε ως στόχο της ενεργειακής πολιτικής της Κοινότητας και των κρατών μελών  την καλύτερη ολοκλήρωση, χωρίς εμπόδια στις συναλλαγές, της εσωτερικής αγοράς της ενεργείας,  προκειμένου να βελτιωθεί η ασφάλεια του εφοδιασμού, να μειωθεί το κόστος και να ενισχυθεί η  οικονομική ανταγωνιστικότητα 7ότι η Κοινότητα εξαρτάται σε μεγάλο βαθμό από τις εισαγωγές για τον  εφοδιασμό της σε υδρογονάνθρακες 7 ότι είναι ως εκ τούτου σκόπιμο να ενθαρρυνθεί η καλύτερη δυνατή  αναζήτηση, εξερεύνηση και παραγωγή των πόρων που βρίσκονται στην Κοινότητα 7ότι τα κράτη μέλη  ασκούν κυριαρχία και κυριαρχικά δικαιώματα επί των πηγών υδρογονανθράκων στην επικράτειά τους 7ότι  η Κοινότητα έχει υπογράψει τη σύμβαση των Ηνωμένων Εθνών για το δίκαιο της θαλάσσης 7ότι είναι  σκόπιμο να εξασφαλιστεί η άνευ διακρίσεων πρόσβαση στις δραστηριότητες αναζήτησης, εξερεύνησης και  παραγωγής υδρογονανθράκων καθώς και την άσκησή τους, υπό όρους που ευνοούν την αύξηση της  ανταγωνιστικότητας στον τομέα αυτόν, και ως εκ τούτου να προαχθεί η καλύτερη αναζήτηση, εξερεύνηση  και παραγωγή των πόρων των κρατών μελών και να ενισχυθεί η ολοκλήρωση της εσωτερικής αγοράς  ενεργείας 7ότι προς το σκοπό αυτό πρέπει να θεσπιστούν κοινοί κανόνες που να εξασφαλίζουν ότι οι  διαδικασίες χορήγησης των αδειών αναζήτησης, εξερεύνησης και παραγωγής υδρογονανθράκων είναι  ανοικτές για όλους τους φορείς που διαθέτουν τις αναγκαίες δυνατότητες 7 ότι η χορήγηση των αδειών  αυτών πρέπει να βασίζεται σε αντικειμενικά και δημοσιευμένα κριτήρια και ότι οι όροι υπό τους  οποίους χορηγούνται πρέπει να είναι γνωστοί εκ των προτέρων σε όλους τους φορείς που συμμετέχουν  στη διαδικασία 7ότι τα κράτη μέλη πρέπει να διατηρήσουν τη δυνατότητα της υποβολής της πρόσβασης  και της άσκησης των δραστηριοτήτων αυτών σε περιορισμούς που δικαιολογούνται από λόγους δημοσίου  συμφέροντος και στην καταβολή σχετικής εισφοράς σε χρήμα ή σε υδρογονάνθρακες, οι λεπτομέρειες της  οποίας θα πρέπει να καθοριστούν κατά τρόπο που να μην παρεμβαίνει στη διαχείριση των φορέων 7 ότι η  δυνατότητα αυτή πρέπει να χρησιμοποιείται κατά τρόπο που να μην εισάγει διακρίσεις 7 ότι, εξαιρέσει  των υποχρεώσεων που αφορούν τη χρησιμοποίηση της δυνατότητας αυτής, δεν είναι σκόπιμο να επιβληθούν  στους φορείς όροι και υποχρεώσεις που δεν αιτιολογούνται από την ανάγκη ορθής άσκησης των εν λόγω  δραστηριοτήτων 7 ότι ο έλεγχος στις δραστηριότητες των φορέων πρέπει να περιορίζεται στα αναγκαία  για την τήρηση των εν λόγω υποχρεώσεων και όρων 7ότι η έκταση των περιοχών που καλύπτει μια άδεια  και η διάρκειά της πρέπει να περιορίζεται κατά τρόπο ώστε να μην παραχωρείται σε ένα μόνον φορέα  αποκλειστικό δικαίωμα επί περιοχών όπου η αναζήτηση, εξερεύνηση και η αξιοποίηση μπορεί να  εξασφαλιστεί αποτελεσματικότερα από περισσότερους φορείς 7ότι οι φορείς των κρατών μελών πρέπει να  έχουν τη δυνατότητα να τυγχάνουν, στις τρίτες χώρες, μεταχείρισης ανάλογης με αυτή που τυγχάνουν  στην Κοινότητα οι φορείς των ενδιαφερομένων τρίτων χωρών, δυνάμει της παρούσας οδηγίας 7 ότι είναι  αναγκαίο να προβλεφθεί η διαδικασία που θα αποβλέπει στην επίτευξη του εν λόγω στόχου 7ότι η  παρούσα οδηγία πρέπει να εφαρμόζεται στις άδειες που χορηγούνται μετά την ημερομηνία κατά την οποία  τα κράτη μέλη πρέπει να θέσουν σε ισχύ τις νομοθετικές, κανονιστικές και δοικητικές διατάξεις που  απαιτούνται για να συμμορφωθούν με την παρούσα οδηγία 7ότι η οδηγία 90/531/ΕΟΚ του Συμβουλίου της  17ης Σεπτεμβρίου 1990 σχετικά με τις διαδικασίες σύναψης συμβάσεων στους τομείς του ύδατος, της  ενέργειας, των μεταφορών και των τηλεπικοινωνιών (1) και η οδηγία 93/38/ΕΟΚ της 14ης Ιουλίου 1993  περί συντονισμού των διαδικασιών σύναψης συμβάσεων στους τομείς του ύδατος, της ενέργειας, των  μεταφορών και των τηλεπικοινωνιών (2) εφαρμόζονται στους φορείς του τομέα της ενέργειας όσον αφορά  στις συμβάσεις προμηθειών, έργου και υπηρεσιών τους 7 ότι η εφαρμογή του εναλλακτικού καθεστώτος  που προβλέπει το άρθρο 3 της οδηγίας 90/531/ΕΟΚ υπόκειται ιδίως στον όρο να χορηγούνται οι άδειες  στο κράτος μέλος που ζητά την εφαρμογή του καθεστώτος αυτού, κατά τρόπο διαφανή και μη εισάγοντα  διακρίσεις 7 ότι ένα κράτος μέλος πληροί τον όρο αυτό εάν και για όσο διάστημα ανταποκρίνεται στις  υποχρεώσεις που απορρέουν από την παρούσα οδηγία 7 ότι πρέπει επομένως να τροποποιηθεί η οδηγία  90/531/ΕΟΚ 7ότι το άρθρο 36 της οδηγίας 90/531/ΕΟΚ προβλέπει επανεξέταση, πριν από τη λήξη  τετραετίας, του πεδίου εφαρμογής της οδηγίας αυτής, υπό το πρίσμα των εξελίξεων, ιδίως όσον αφορά  την πρόοδο που έχει σημειωθεί όσον αφορά το άνοιγμα της αγοράς και το επίπεδο του ανταγωνισμού 7  ότι αυτή η επανεξέταση του πεδίου εφαρμογής περιλαμβάνει την εξερεύνηση και την εξόρυξη  υδρογονανθράκων 7ότι η Δανία ευρίσκεται σε ιδιάζουσα κατάσταση, λόγω του γεγονότος ότι είναι  υποχρεωμένη να αρχίσει διαπραγματεύσεις για την ενδεχόμενη συνέχιση των δραστηριοτήτων μετά την  εκπνοή της εκχώρησης, η οποία εκδόθηκε στις 8 Ιουλίου 1962 και η οποία αφορά τις περιοχές που θα  εγκαταλειφθούν στις 8 Ιουλίου 2012 7 ότι, κατά συνέπεια, θα χορηγηθεί παρέκκλιση στη Δανία για τις  περιοχές αυτές, ΕΞΕΔΩΣΑΝ ΤΗΝ ΠΑΡΟΥΣΑ ΟΔΗΓΙΑ: Άρθρο 1Για τους σκοπούς της παρούσας οδηγίας, νοούνται ως: 1. «αρμόδιες αρχές»: οι δημόσιες αρχές, όπως ορίζονται στην παράγραφο 1 του άρθρου 1 της οδηγίας  90/531/ΕΚ, οι οποίες είναι αρμόδιες για τη χορήγηση αδείας ή/και για τον έλεγχο της χρησιμοποίησής  της 72. «φορέας»: κάθε φυσικό ή νομικό πρόσωπο ή ομάδα προσώπων που ζητεί, ενδέχεται να ζητήσει ή  κατέχει άδεια 73. «άδεια»: κάθε νομοθετική, κανονιστική, διοικητική ή συμβατική διάταξη ή πράξη με  την οποία οι αρμόδιες αρχές κράτους μέλους εξουσιοδοτούν ένα φορέα να ασκεί, για λογαριασμό του και  αναλαμβάνοντας το σχετικό κίνδυνο, το αποκλειστικό δικαίωμα αναζήτησης, εξερεύνησης ή παραγωγής  υδρογονανθράκων σε μια γεωγραφική περιοχή. Μπορεί να χορηγείται άδεια για μία ή περισσότερες από  τις δραστηριότητες αυτές ταυτόχρονα 74. «δημόσιος φορέας»: η «δημόσια επιχείρηση» όπως ορίζεται  στο άρθρο 1 παράγραφος 2 της οδηγίας 90/531/ΕΚ. Άρθρο 21. Τα κράτη μέλη διατηρούν το δικαίωμα να ορίζουν, εντός των ορίων του εδάφους τους, τις  περιοχές που διατίθενται για άσκηση δραστηριοτήτων αναζήτησης, εξερεύνησης και παραγωγής  υδρογονανθράκων. 2. Εφόσον μια περιοχή διατίθεται για την άσκηση των δραστηριοτήτων που προβλέπονται στην παράγραφο  1, τα κράτη μέλη εξασφαλίζουν χωρίς διακρίσεις την πρόσβαση των φορέων και την άσκηση των  δραστηριοτήτων αυτών. Ωστόσο, για λόγους εθνικής ασφάλειας, τα κράτη μέλη δύνανται να αρνούνται την πρόσβαση στις  δραστηριότητες αυτές καθώς και την άσκησή τους σε φορέα που ελέγχεται ουσιαστικά από τρίτη χώρα ή  από υπηκόους τρίτης χώρας. Άρθρο 31. Τα κράτη μέλη λαμβάνουν τα αναγκαία μέτρα ώστε οι άδειες να χορηγούνται σύμφωνα με  διαδικασία κατά την οποία όλοι οι ενδιαφερόμενοι φορείς μπορούν να υποβάλουν αίτηση σύμφωνα με τις  παραγράφους 2 ή 3. 2. Η διαδικασία αυτή κινείται: α) είτε με πρωτοβουλία των αρμόδιων αρχών, μέσω προσκλήσεως προς υποβολή προσφορών που δημοσιεύεται  στην Επίσημη Εφημερίδα των Ευρωπαϊκών Κοινοτήτων τουλάχιστον 90 ημέρες πριν από τη λήξη της  προθεσμίας υποβολής των αιτήσεων 7β) είτε μέσω δημοσίευσης προσκλήσεως προς υποβολή προσφορών που  δημοσιεύεται στην Επίσημη Εφημερίδα των Ευρωπαϊκών Κοινοτήτων μετά από υποβολή αιτήσεως από φορέα  με την επιφύλαξη του άρθρου 2 παράγραφος 1. Οι τυχόν άλλοι ενδιαφερόμενοι φορείς διαθέτουν  προθεσμία τουλάχιστον 90 ημερών μετά τη δημοσίευση για να υποβάλουν επίσης αίτηση. Η προκήρυξη καθορίζει τον τύπο αδείας και όλες τις γεωγραφικές περιοχές που αποτελούν ή που  δύνανται να αποτελέσουν εν όλω ή εν μέρει το αντικείμενο της αίτησης, καθώς και την προβλεπόμενη  ημερομηνία ή προθεσμία χορηγήσεως της αδείας. Όταν δίνεται προτίμηση σε αιτήσεις φορέων που είναι απλά φυσικά ή νομικά πρόσωπα, το γεγονός αυτό  πρέπει να διευκρινίζεται στην προκήρυξη. 3. Τα κράτη μέλη δύνανται να χορηγούν άδειες χωρίς να κινήσουν τη διαδικασία της παραγράφου 2 όταν  η περιοχή για την οποία ζητείται η άδεια: α) είναι διαθέσιμη σε μόνιμη βάση, ήβ) έχει αποτελέσει αντικείμενο προηγούμενης διαδικασίας  σύμφωνα με την παράγραφο 2, η οποία όμως δεν κατέληξε στη χορήγηση αδείας ήγ) έχει εγκαταλειφθεί  από κάποιο φορέα και δεν εμπίπτει αυτομάτως στο στοιχείο α). Τα κράτη μέλη τα οποία επιθυμούν να εφαρμόσουν την παρούσα παράγραφο πρέπει, εντός τριών μηνών από  την έκδοση της παρούσας οδηγίας ή, στην περίπτωση κρατών μελών που δεν έχουν ακόμη κινήσει τις  διαδικασίες αυτές, να φροντίσουν, χωρίς καθυστέρηση, ώστε να δημοσιευτεί στην Επίσημη Εφημερίδα των  Ευρωπαϊκών Κοινοτήτων ανακοίνωση όπου να αναφέρονται ποιες περιοχές της επικράτειάς τους είναι  διαθέσιμες δυνάμει της παραγράφου αυτής και που μπορούν να ληφθούν οι σχετικές λεπτομερείς  πληροφορίες. Για κάθε σημαντική μεταβολή των πληροφορίων αυτών πρέπει να δημοσιεύεται  συμπληρωματική ανακοίνωση. Ωστόσο, δεν θα εξετάζονται οι αιτήσεις αδείας δυνάμει της παραγράφου  αυτής, εάν δεν έχει προηγουμένως δημοσιευθεί σχετική ανακοίνωση κατά τα οριζόμενα στο παρόν  κείμενο. 4. Τα κράτη μέλη δύνανται να αποφασίζουν ότι δεν εφαρμόζουν τις διατάξεις της παραγράφου 1 εάν και  εφόσον κριτήρια γεωλογικού ή παραγωγικού χαρακτήρα δικαιολογούν τη χορήγηση αδείας για μια περιοχή  σε κάτοχο αδείας για γειτονική περιοχή. Στην περίπτωση αυτή, τα ενδιαφερόμενα κράτη μέλη  διασφαλίζουν ότι οι κάτοχοι αδείας για άλλες γειτονικές περιοχές είναι σε θέση να υποβάλουν  σχετικές αιτήσεις και έχουν τον απαραίτητο χρόνο για να το πραγματοποιήσουν. 5. Δεν θεωρείται ως χορήγηση αδείας κατά την έννοια της παραγράφου 1: α) η χορήγηση αδείας που οφείλεται απλώς και μόνο σε μεταβολή της επωνυμίας ή της ιδιοκτησίας του  φορέα ο οποίος κατέχει ισχύουσα άδεια ή σε μεταβολή της σύνθεσης του εν λόγω φορέα ή μεταβίβαση της  αδείας 7β) η χορήγηση αδείας σε φορέα ο οποίος κατέχει άλλη μορφή αδείας, εφόσον το γεγονός ότι ο  φορέας που κατέχει τέτοιου είδους άδεια συνεπάγεται το δικαίωμα χορήγησης της προηγούμενης αδείας  7γ) η απόφαση των αρμόδιων αρχών η οποία λαμβάνεται στα πλαίσια χορήγησης αδείας (είτε η άδεια  έχει χορηγηθεί πριν από την ημερομηνία που ορίζει το άρθρο 14 είτε όχι) και η οποία αφορά την  έναρξη, διακοπή, παράταση ή παύση των δραστηριοτήτων ή την παράταση της χορηγηθείσης αδείας. 6. Ανεξάρτητα από την κίνηση των διαδικασιών που αναφέρονται στην παράγραφο 2, τα κράτη μέλη  διατηρούν το δικαίωμα να αρνούνται τη χορήγηση αδειών, υπό την προϋπόθεση ότι το δικαίωμα αυτό δεν  εισάγει διακρίσεις μεταξύ των φορέων. Άρθρο 4Τα κράτη μέλη λαμβάνουν τα αναγκαία μέτρα ώστε: α) όταν η οριοθέτηση των γεωγραφικών περιοχών δεν είναι απόρροια προηγούμενης γεωμετρικής διαίρεσης  του εδάφους, η επιφάνεια κάθε μιας από τις περιοχές αυτές να προσδιορίζεται κατά τρόπον ώστε να μην  υπερβαίνει ό,τι δικαιολογείται για άσκηση των δραστηριοτήτων κατά τον καλύτερο δυνατό τρόπο από  τεχνική και οικονομική άποψη. Στην περίπτωση που οι άδειες χορηγούνται σύμφωνα με τις διαδικασίες  του άρθρου 3 παράγραφος 2, θεσπίζονται αντικειμενικά κριτήρια προς τον σκοπό αυτόν και τίθενται στη  διάθεση των φορέων πριν από την υποβολή των αιτήσεων 7β) η διάρκεια της άδειας να μην υπερβαίνει  το χρονικό διάστημα που είναι αναγκαίο για την άσκηση των δραστηριοτήτων για τις οποίες χορηγείται  η άδεια. Ωστόσο, οι αρμόδιες αρχές μπορούν να παρατείνουν τη διάρκεια της άδειας όταν η  προβλεπόμενη διάρκεια δεν επαρκεί για την ολοκλήρωση των εν λόγω δραστηριοτήτων, εφόσον αυτές έχουν  διεξαχθεί σύμφωνα με την άδεια 7γ) οι φορείς να μην διατηρούν αποκλειστικά δικαιώματα στη  γεωγραφική περιοχή για την οποία έχουν λάβει άδεια πέραν του διαστήματος που είναι αναγκαίο για την  ορθή εκτέλεση των εγκεκριμένων δραστηριοτήτων. Άρθρο 5Τα κράτη μέλη λαμβάνουν τα αναγκαία μέτρα ώστε: 1. οι άδειας να χορηγούνται βάσει κριτηρίων που αφορούν, οπωσδήποτε μεν: α) τις τεχνικές και οικονομικές δυνατότητες των φορέων καιβ) τον τρόπο με τον οποίο προτίθενται να  διεξαγάγουν την αναζήτηση, εξερεύνηση ή/και αξιοποίηση των υδρογονανθράκων της εν λόγω γεωγραφικής  περιοχής, κατά περίπτωση δε: γ) όταν η άδεια προσφέρεται προς πώληση, την τιμή που ο φορέας είναι διατεθειμένος να καταβάλει για  να αποκτήσει την άδεια 7δ) όταν, σύμφωνα με τα κριτήρια των στοιχείων α), β) και, κατά περίπτωση,  γ), δύο ή περισσότερες αιτήσεις κρίνονται ισάξιες, άλλα σχετικά κριτήρια με τα οποία να μην  εισάγονται διακρίσεις, ώστε να γίνει η τελική επιλογή μεταξύ αυτών των αιτήσεων. Κατά την αξιολόγηση των αιτήσεων, οι αρμόδιες αρχές μπορούν επίσης να λαμβάνουν υπόψη τυχόν έλλειψη  αποτελεσματικότητας και ευθύνης την οποία τυχόν επέδειξε ο φορέας στα πλαίσια προηγούμενης άδειας. Στην περίπτωση κατά την οποία οι αρμόδιες αρχές καθορίζουν τη σύνθεση του φορέα στον οποίο μπορούν  να χορηγήσουν άδεια, προβαίνουν στον καθορισμό με βάση κριτήρια αντικειμενικά και μη εισάγονται  διακρίσεις. Στην περίπτωση κατά την οποία οι αρμόδιες αρχές καθορίζουν τον ασκούντα την εκμετάλλευση ενός φορέα  στον οποίο μπορούν να χορηγήσουν άδεια, προβαίνουν στον καθορισμό με βάση κριτήρια αντικειμενικά  και μη εισάγοντα διακρίσεις. Τα κριτήρια καταρτίζονται και δημοσιεύονται στην Επίσημη Εφημερίδα των Ευρωπαϊκών Κοινοτήτων πριν  από την έναρξη της περιόδου υποβολής των αιτήσεων. Τα κράτη μέλη που έχουν ήδη δημοσιεύσει τα  κριτήρια στην Επίσημη Εφημερίδα τους, μπορούν να περιορίζουν τη δημοσίευση που γίνεται στην Επίσημη  Εφημερίδα των Ευρωπαϊκών Κοινοτήτων σε μνεία της δημοσίευσης στη δική τους Επίσημη Εφημερίδα.  Ωστόσο, οποιαδήποτε μεταβολή ως προς τα κριτήρια δημοσιεύεται καθ' ολοκληρία στην Επίσημη Εφημερίδα  των Ευρωπαϊκών Κοινοτήτων. 2. Οι προϋποθέσεις και οι απαιτήσεις που αφορούν την άσκηση ή την παύση της δραστηριότητας οι  οποίες εφαρμόζονται σε κάθε τύπο αδείας δυνάμει νομοθετικών, κανονιστικών ή διοικητικών διατάξεων  που ισχύουν την ημερομηνία υποβολής των αιτήσεων, είτε προβλέπονται από την άδεια, είτε η εκ των  προτέρων αποδοχή τους αποτελεί προϋπόθεση χορηγησής της, θεσπίζονται και τίθενται πάντοτε στη  διάθεση των ενδιαφερόμενων φορέων. Στην περίπτωση που προβλέπεται στο άρθρο 3 παράγραφος 2 στοιχείο  α), οι πληροφοριές αυτές μπορούν να τίθενται στη διάθεση των ενδιαφερομένων μόνον από την  ημερομηνία από την οποία μπορούν να υποβάλλονται οι αιτήσεις για τη χορήγηση αδειών. 3. Κάθε μεταβολή των προϋποθέσεων και των απαιτήσεων που επήλθε κατά τη διάρκεια της διαδικασίας  κοινοποιείται σε όλους τους ενδιαφερόμενους φορείς. 4. Τα κριτήρια, οι προϋποθέσεις και οι απαιτήσεις που αναφέρει το παρόν άρθρο εφαρμόζονται κατά  τρόπο που να μην εισάγει διακρίσεις. 5. Ο φορέας του οποίου δεν εγκρίθηκε η αίτηση αδείας πληροφορείται, εφόσον το επιθυμεί, τους λόγους  που οδήγησαν στην απόφαση αυτή. Άρθρο 61. Τα κράτη μέλη μεριμνούν ώστε οι προϋποθέσεις και οι απαιτήσεις που αναφέρει το άρθρο 5  παράγραφος 2, καθώς και οι λεπτομερείς υποχρεώσεις που συνεπάγεται η χρήση μιας συγκεκριμένης  αδείας να δικαιολογούνται αποκλειστικά από την ανάγκη να εξασφαλιστεί η ορθή άσκηση των  δραστηριοτήτων στη γεωγραφική περιοχή για την οποία ζητείται άδεια, από την εφαρμογή της παραγράφου  2 ή από την καταβολή εισφοράς σε χρήμα ή σε υδρογονάνθρακες. 2. Τα κράτη μέλη μπορούν να επιβάλουν προϋποθέσεις και απαιτήσεις για την άσκηση των δραστηριοτήτων  που αναφέρονται στο άρθρο 2 παράγραφος 1, εφόσον αυτό απαιτείται για λόγους εθνικής ασφάλειας,  δημόσιας ασφάλειας, δημόσιας υγείας, ασφάλειας των μεταφορών, προστασίας του περιβάλλοντος,  προστασίας των βιολογικών πόρων και εθνικών θησαυρών που έχουν καλλιτεχνική, ιστορική ή  αρχαιολογική αξία, ασφάλειας των εγκαταστάσεων και των εργαζομένων, προγραμματισμένης διαχείρισης  των πόρων σε υδρογονάνθρακες (όπως π.χ. ο ρυθμός εξάντλησης των υδρογονανθράκων ή η βέλτιστη  ανασύστασή τους) ή εξασφάλισης φορολογικών εσόδων. 3. Οι κανόνες καταβολής των εισφορών που αναφέρονται στην παράγραφο 1 καθώς και κάθε απαίτηση  κρατικής συμμετοχής, καθορίζονται από τα κράτη μέλη κατά τρόπον ώστε να εξασφαλίζεται ότι  διατηρείται η ανεξαρτησία διαχείρισης των φορέων. Ωστόσο, όταν η χορήγηση αδειών εξαρτάται από την κρατική συμμετοχή στις δραστηριότητες και όταν  έχει συσταθεί νομικό πρόσωπο μόνο για το σκοπό της διαχείρισης των συμμετοχών αυτών ή όταν το ίδιο  το κράτος διαχειρίζεται τη συμμετοχή, το νομικό πρόσωπο ή το κράτος δεν μπορούν να εμποδιστούν να  αναλάβουν τα δικαιώματα και τις υποχρεώσεις που συνδέονται με την εν λόγω συμμετοχή, ισοδύναμα προς  τη σημασία της συμμετοχής, υπό τον όρο ότι το νομικό πρόσωπο ή το κράτος δε θα διαθέτουν  οποιαδήποτε πληροφοριά ούτε θα ασκήσουν δικαιώματα ψήφου επί αποφάσεων σχετικών με πηγές προμηθειών  των φορέων, ότι το νομικό πρόσωπο ή το κράτος σε συνδυασμό με οποιοδήποτε δημόσιο(υς) φορέα(είς),  δεν θα ασκήσει το δικαίωμα ψήφου της πλειοψηφίας και ότι οποιαδήποτε ψήφος του κράτους ή του  νομικού προσώπου θα βασίζεται αποκλειστικά σε αρχές διαφανείς, αντικειμενικές και μη εισάγουσες  διακρίσεις, και δεν θα εμποδίζει οι σχετικές με τη διοίκηση αποφάσεις του φορέα να βασίζονται σε  συνήθεις εμπορικές αρχές. Ωστόσο, το ανωτέρω εδάφιο δεν εμποδίζει το νομικό πρόσωπο ή το κράτος να αντιταχθούν σε απόφαση των  κατόχων αδείας όταν η απόφαση αυτή δεν τηρεί τους όρους και τις απαιτήσεις που προβλέπει η άδεια  όσον αφορά την εξάντληση αποθεμάτων και την προστασία των οικονομικών συμφερόντων του κράτους. Η δυνατότητα αντίθεσης σε μια απόφαση, πρέπει να ασκείται χωρίς διακρίσεις, ιδίως όσον αφορά τις  αποφάσεις για επενδύσεις και τις πηγές εφοδιασμού των φορέων. Στις περιπτώσεις που η διαχείριση της  κρατικής συμμετοχής στις δραστηριότητες γίνεται από νομικό πρόσωπο το οποίο κατέχει επίσης τις  σχετικές άδειες, το οικείο κράτος μέλος θα λάβει τα απαραίτητα μέτρα τα οποία θα απαιτούν το νομικό  πρόσωπο να τηρεί χωριστούς λογαριασμούς για τον εμπορικό του ρόλο και για το ρόλο του ως  διαχειριστού της κρατικής συμμετοχής και τα οποία θα παρέχουν εχέγγυα ότι δεν υφίσταται ροή  πληροφοριών από το τμήμα του νομικού προσώπου που είναι υπεύθυνο για τη διαχείριση της κρατικής  συμμετοχής προς το τμήμα του νομικού προσώπου το οποίο κατέχει ιδίω ονόματι τις άδειες. Ωστόσο,  όταν το τμήμα του νομικού προσώπου που είναι υπεύθυνο για τη διαχείριση της κρατικής συμμετοχής  δεσμεύει το τμήμα εκείνο του νομικού προσώπου που κατέχει άδεια ως σύμβουλος, το πρώτο ανωτέρω  τμήμα δύναται να παράσχει κάθε πληροφορία αναγκαία για την εκτέλεση των καθηκόντων του συμβούλου.  Οι κάτοχοι όλων των αδειών τις οποίες αφορούν οι πληροφοριές ενημερώνονται εκ των προτέρων για το  ποιες πληροφοριές θα δοθούν κατ'αυτόν τον τρόπο και λαμβάνουν επαρκή προθεσμία για να εγείρουν  αντιρρήσεις. 4. Τα κράτη μέλη μεριμνούν ώστε η εποπτεία των φορέων στο πλαίσιο μιας αδείας να περιορίζεται σε  ό,τι είναι αναγκαίο για να εξασφαλίζεται η τήρηση των όρων, απαιτήσεων και υποχρεώσεων που αναφέρει  η παράγραφος 1. Ειδικότερα, τα κράτη μέλη λαμβάνουν τα αναγκαία μέτρα ώστε κανένας φορέας να μην  υποχρεώνεται, με νομοθετική, κανονιστική ή διοκητική διάταξη ή οποιαδήποτε συμφωνία ή συνεννόηση,  να παρέχει πληροφορίες για τις υφιστάμενες ή προβλεπόμενες πηγές προμηθειών του παρά μόνον εφόσον  το ζητούν οι αρμόδιες αρχές και αποκλειστικά για τους σκοπούς που αναφέρει το άρθρο 36 της  συνθήκης. Άρθρο 7Με την επιφύλαξη των διατάξεων που αφορούν ή περιέχονται σε ατομικές άδειες και των  διατάξεων του άρθρου 4 παράγραφοι 5 και 6, οι νομικές, κανονιστικές και διοικητικές διατάξεις με  τις οποίες αναγνωρίζεται σε ένα μόνο φορέα το δικαίωμα απόκτησης αδείας σε μια συγκεκριμένη  γεωγραφική περιοχή στο έδαφος ενός κράτους μέλους καταργούνται από τα συγκεκριμένα κράτη μέλη πριν  από την 1η Ιανουαρίου 1997. Άρθρο 81. Τα κράτη μέλη, εφόσον λάβουν γνώση του θέματος, ενημερώνουν την Επιτροπή για κάθε  πρακτική ή νομική δυσκολία γενικής φύσεως την οποία συναντούν οι φορείς τους και η οποία αφορά την  πρόσβαση στις δραστηριότητες αναζήτησης, εξερεύνησης και παραγωγής υδρογονανθράκων καθώς και την  άσκηση των δραστηριοτήτων αυτών σε τρίτες χώρες. Τα κράτη μέλη και η Επιτροπή εξασφαλίζουν την  τήρηση του εμπορικού απορρήτου. 2. Η Επιτροπή υποβάλλει έκθεση στο Ευρωπαϊκό Κοινοβούλιο και το Συμβούλιο πριν από τις 31  Δεκεμβρίου 1994, και στη συνέχεια ανά τακτά χρονικά διαστήματα, για την κατάσταση των εν λόγω  φορέων στις τρίτες χώρες καθώς και για την πρόοδο των διαπραγματεύσεων που ενδεχομένως  αναλαμβάνονται, κατ' εφαρμογή της παραγράφου 3, με τις χώρες αυτές, ή στα πλαίσια διεθνών  οργανισμών. 3. Όταν η Επιτροπή διαπιστώνει, είτε βάσει των εκθέσεων που αναφέρει η παράγραφος 2, είτε βάσει  άλλων πληροφοριών, ότι μια δεδομένη τρίτη χώρα δεν επιφυλάσσει στους κοινοτικούς φορείς, όσον αφορά  την πρόσβαση στις δραστηριότητες που αναφέρει η παράγραφος 1 ή την άσκησή τους, μεταχείριση ανάλογη  εκείνης που επιφυλάσσει η Κοινότητα στους φορείς της εν λόγω τρίτης χώρας, η Επιτροπή μπορεί να  υποβάλει προτάσεις στο Συμβούλιο ζητώντας να της δοθεί η πρέπουσα εντολή διαπραγματεύσεων ώστε να  επιτύχει ανάλογες δυνατότητες ανταγωνισμού για τους φορείς της Κοινότητας. Το Συμβούλιο αποφασίζει  με ειδική πλειοψηφία. 4. Στις περιστάσεις που αναφέρει η παράγραφος 3, η Επιτροπή μπορεί, ανά πάσα στιγμή, να προτείνει  να επιτρέψει το Συμβούλιο σε ένα ή περισσότερα κράτη μέλη να αρνηθούν τη χορήγηση αδείας σε φορέα  που ουσιαστικά ελέγχεται από την ενεχόμενη τρίτη χώρα ή/και από υπηκόους της εν λόγω τρίτης χώρας. Η Επιτροπή μπορεί να υποβάλει παρόμοια πρόταση με δική της πρωτοβουλία ή ύστερα από σχετικό αίτημα  κράτους μέλους. Το Συμβούλιο αποφασίζει με ειδική πλειοψηφία το ταχύτερο δυνατόν. 5. Τα μέτρα που λαμβάνονται κατ' εφαρμογή του παρόντος άρθρου δεν θίγουν τις υποχρεώσεις που υπέχει  η Κοινότητα από τις διεθνείς συμφωνίες οι οποίες διέπουν την πρόσβαση στις δραστηριότητες  αναζήτησης, εξερεύνησης και παραγωγής υδρογοθράκων, καθώς και την άσκησή τους. Άρθρο 9Κάθε κράτος μέλος δημοσιεύει κατ' έτος και ανακοινώνει στην Επιτροπή έκθεση η οποία  περιλαμβάνει πληροφορίες για τις γεωγραφικές περιοχές στις οποίες έχει επιτραπεί η αναζήτηση, η  εξερεύνηση και η παραγωγή, για τις άδειες που έχουν χορηγηθεί, για τους φορείς κατόχους των εν λόγω  αδειών και για τη σύνθεσή τους, καθώς και για τα αποθέματα που εκτιμάται ότι ευρίσκονται στο έδαφός  του. Η παρούσα διάταξη δεν συνεπάγεται υποχρέωση των κρατών μελών να δημοσιεύουν απόρρητες πληροφορίες  εμπορικού χαρακτήρα. Άρθρο 10Τα κράτη μέλη κοινοποιούν στην Επιτροπή τον κατάλογο των αρμόδιων αρχών το αργότερο την  1η Μαΐου 1995 και της κοινοποιούν χωρίς καθυστέρηση κάθε μεταγενέστερη μεταβολή. Η Επιτροπή  δημοσιεύει στην Επίσημη Εφημερίδα των Ευρωπαϊκών Κοινοτήτων τον κατάλογο των αρμόδιων αρχών και τις  τυχόν μεταβολές του. Άρθρο 11Η παρούσα οδηγία εφαρμόζεται στις άδειες που χορηγούνται από την ημερομηνία που  αναφέρεται στο άρθρο 14. Άρθρο 12Στο άρθρο 3 της οδηγίας 90/531/ΕΟΚ, προστίθεται η ακόλουθη παράγραφος: «5. Όσον αφορά τις δραστηριότητες εκμετάλλευσης γεωγραφικών περιοχών για σκοπούς αναζήτησης ή  άντλησης πετρελαίου ή φυσικού αερίου, οι παράγραφοι 1 έως 4 εφαρμόζονται ως εξής από την ημερομηνία  κατά την οποία το οικείο κράτος μέλος συμμορφώθηκε προς τις διατάξεις της οδηγίας 94/22/ΕΚ του  Ευρωπαϊκού Κοινοβουλίου και του Συμβουλίου της 30ης Μαΐου για τους όρους χορήγησης και χρήσης των  αδειών αναζήτησης, εξερεύνησης και παραγωγής υδρογονανθράκων (*): α) οι όροι που καθορίζονται από την παράγραφο 1 θεωρούνται ότι πληρούνται από την ημερομηνία αυτή,  με την επιφύλαξη της παραγράφου 3 7β) από την ημερομηνία αυτή, το κράτος μέλος που αναφέρει η  παράγραφος 4 οφείλει να ανακοινώνει μόνον τα μέτρα τα σχετικά με την τήρηση των όρων οι οποίοι  απαριθμούνται στις παραγράφους 2 και 3. (*) ΕΕ αριθ. L 164 της 30. 6. 1994, σ. 3.» Άρθρο 13Οι διατάξεις των άρθρων 3 και 5 δεν θα εφαρμόζονται στις νέες άδειες που θα χορηγήσει η  Δανία πριν από τις 31 Δεκεμβρίου 2012, όσον αφορά περιοχές οι οποίες απελευθερώνονται στις 8  Ιουλίου 2012 κατά τη λήξη των αδειών που χορηγήθηκαν στις 8 Ιουλίου 1962. Οι νέες άδειες θα  χορηγηθούν με βάση κριτήρια αντικειμενικά και μη εισάγοντα διακρίσεις. Κατά συνέπεια, το εν λόγω άρθρο δεν δημιουργεί προηγούμενο για τα κράτη μέλη. Άρθρο 14Τα κράτη μέλη θέτουν σε ισχύ τις νομοθετικές, κανονιστικές και διοικητικές διατάξεις που  απαιτούνται για να συμμορφωθούν προς την παρούσα οδηγία μέχρι την 1η Ιουλίου 1995. Ενημερώνουν  αμέσως την Επιτροπή σχετικά. Οι διατάξεις αυτές, όταν θεσπίζονται από τα κράτη μέλη, αναφέρονται στην παρούσα οδηγία ή  συνοδεύονται από την αναφορά αυτή κατά την επίσημη δημοσίευσή τους. Οι λεπτομερείς διατάξεις για  την αναφορά αυτή καθορίζονται από τα κράτη μέλη. Άρθρο 15Η παρούσα οδηγία αρχίζει να ισχύει την ημερομηνία της δημοσίευσής της στην Επίσημη  Εφημερίδα των Ευρωπαϊκών Κοινοτήτων. Άρθρο 16Η παρούσα οδηγία απευθύνεται στα κράτη μέλη. Βρυξέλλες, 30 Μαΐου 1994. Για το Ευρωπαϊκό ΚοινοβούλιοΟ ΠρόεδροςE. KLEPSCHΓια το ΣυμβούλιοΟ ΠρόεδροςΚ. ΣΗΜΙΤΗΣ (1) ΕΕ αριθ. C 139 της 2. 6. 1992, σ. 12. (2) ΕΕ αριθ. C 19 της 25. 1. 1993, σ. 128. (3) Γνώμη του Ευρωπαϊκού Κοινοβουλίου της 18ης Νοεμβρίου 1992 (ΕΕ αριθ. C 337 της 21. 12. 1992, σ.  145). Κοινή θέση του Συμβουλίου της 22ας Δεκεμβρίου 1993 (ΕΕ αριθ. C 101 της 9. 4. 1994, σ. 14) και  απόφαση του Ευρωπαϊκού Κοινοβουλίου της 9ης Μαρτίου 1994 (ΕΕ αριθ. C 91 της 28. 3. 1994). (4) ΕΕ αριθ. C 241 της 25. 9. 1986, σ. 1. (1) ΕΕ αριθ. L 297 της 29. 10. 1990, σ. 1. (2) ΕΕ αριθ. L 199 της 9. 8. 1993, σ. 84.


Avis juridique important

|

31992L0033

Οδηγία 92/33/ΕΟΚ του Συμβουλίου της 28ης Απριλίου 1992 για την εμπορία φυτωρίων και πολλαπλασιαστικού υλικού κηπευτικών, εκτός των σπόρων προς σπορά

Επίσημη Εφημερίδα αριθ. L 157 της 10/06/1992 σ. 0001 - 0009 Φινλανδική ειδική έκδοση: Κεφάλαιο 3 τόμος 42 σ. 0107  Σουηδική ειδική έκδοση: Κεφάλαιο 3 τόμος 42 σ. 0107

ΟΔΗΓΙΑ 92/33/ΕΟΚ ΤΟΥ ΣΥΜΒΟΥΛΙΟΥ της 28ης Απριλίου 1992 για την εμπορία φυταρίων και πολλαπλασιαστικού υλικού κηπευτικών, εκτός των σπόρων προς σποράΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας, και ιδίως το άρθρο 43,  την πρόταση της Επιτροπής (1),  τη γνώμη του Ευρωπαϊκού Κοινοβουλίου (2),  τη γνώμη της Οικονομικής και Κοινωνικής Επιτροπής (3),  Εκτιμώντας:  ότι η παραγωγή κηπευτικών κατέχει σημαντική θέση στη γεωργία της Κοινότητας- ότι τα ικανοποιητικά αποτελέσματα της καλλιέργειας κηπευτικών εξαρτώνται, σε μεγάλο βαθμό, από την ποιότητα και την υγεία όχι μόνο των σπόρων προς σπορά, που οποτελούν ήδη αντικείμενο της οδηγίας 70/458/ΕΟΚ του Συμβουλίου της 29ης Σεπτεμβρίου 1970  σχετικά με την εμπορία οπωροκηπευτικών (4), αλλά και των φυταρίων κηπευτικών και του υλικού που χρησιμοποιείται για τον πολλαπλασιασμό τους- ότι, κατά συνέπεια, ορισμένα κράτη μέλη έχουν θεσπίσει διατάξεις με σκοπό την εγγύηση της ποιότητας και της  φυτοϋγειονομικής κατάστασης των φυταρίων και του πολλαπλασιαστικού υλικού κηπευτικών που διατίθενται στην αγορά- ότι ο διαφορετικός τρόπος μεταχείρισης στον οποίο υπόκεινται το πολλαπλασιαστικό υλικό και τα φυτάρια κηπευτικών στα διάφορα κράτη μέλη, ενδέχεται να δημιουργήσει φραγμούς στο εμπόριο και με τον τρόπο αυτό να παρεμποδίζει την ελεύθερη διακίνηση των  προϊόντων αυτών στην Κοινότητα- ότι, ενόψει της υλοποίησης της εσωτερικής αγοράς, οι φραγμοί αυτοί πρέπει να εξαλειφθούν με τον καθορισμό κοινοτικών διατάξεων οι οποίες θα αντικαταστήσουν τις εθνικές διατάξεις- ότι η θέσπιση εναρμονισμένων όρων σε κοινοτικό επίπεδο θα διασφαλίσει ότι οι αγοραστές θα προμηθεύονται σε ολόκληρο το έδαφος της Κοινότητας υγιή και καλής ποιότητας φυτάρια και πολλαπλασιαστικό υλικό- ότι οι εναρμονισμένοι αυτοί όροι, στο βαθμό που αφορούν φυτοϋγειονομικά θέματα, πρέπει να συμφωνούν με την οδηγία 77/93/ΕΟΚ του Συμβουλίου της 21ης Δεκεμβρίου 1976 περί των μέτρων προστασίας κατά της εισαγωγής στα κράτη μέλη οργανισμών επιβλαβών για τα  φυτά ή τα φυτικά προϊόντα (5)- ότι, με την επιφύλαξη των φυτοϋγειονομικών διατάξεων της οδηγίας 77/93/ΕΟΚ, δεν πρέπει να εφαρμόζονται οι κοινοτικοί κανόνες στην εμπορία πολλαπλασιαστικού υλικού και φυταρίων κηπευτικών όταν τα προϊόντα αυτά αποδεδειγμένως προορίζονται για εξαγωγή προς  τρίτες χώρες, δεδομένου ότι οι κανόνες που ισχύουν για τις χώρες αυτές ενδέχεται να διαφέρουν από τους κανόνες της παρούσας οδηγίας- ότι ο καθορισμός φυτοϋγειονομικών και ποιοτικών προτύπων για κάθε γένος και είδος κηπευτικού απαιτεί μακρόχρονες και λεπτομερείς τεχνικές και επιστημονικές μελέτες- ότι, επομένως, πρέπει να καθορισθεί διαδικασία προς το σκοπό αυτό- ότι εμπίπτει, κατ' αρχάς, στην αρμοδιότητα των προμηθευτών πολλαπλασιαστικού υλικού και φυταρίων κηπευτικών να εξασφαλίζουν ότι τα προϊόντα τους πληρούν τους όρους της παρούσας οδηγίας- ότι οι αρμόδιες αρχές των κρατών μελών οφείλουν, με τη διενέργεια ελέγχων και επιθεωρήσεων, να εξασφαλίζουν ότι οι προμηθευτές αυτοί τηρούν τις επιταγές αυτές- ότι πρέπει να θεσπιστούν κοινοτικά μέτρα ελέγχου για να εξασφαλισθεί η ομοιόμορφη εφαρμογή, σε όλα τα κράτη μέλη, των προτύπων της παρούσας οδηγίας- ότι είναι προς το συμφέρον του αγοραστή πολλαπλασιαστικού υλικού και φυταρίων κηπευτικών να είναι γνωστή η ονομασία και να διαφυλάσσεται η ταυτότητα της ποικιλίας- ότι πρέπει προς τούτο να προβλεφθεί το ταχύτερο δυνατό η εφαρμογή κανόνων περί της μορφής της ποικιλίας, όπως οι ήδη προβλεπόμενοι για την εμπορία σπόρων κηπευτικών προς σπορά- ότι, για να εξασφαλισθεί η ταυτότητα και η ομαλή εμπορία πολλαπλασιαστικού υλικού, και φυταρίων κηπευτικών πρέπει να θεσπισθούν κοινοτικοί κανόνες όσον αφορά το διαχωρισμό των παρτίδων και τη σήμανση- ότι στη χρησιμοποιουμένη ετικέτα πρέπει να  αναγράφονται τα στοιχεία που απαιτούνται τόσο για τον επίσημο έλεγχο όσο και για την ενημέρωση του χρήστη- ότι πρέπει να θεσπιοθούν κανόνες οι οποίοι, σε περίπτωση παροδικών δυσχερειών εφοδιασμού, επιτρέπουν τη διάθεση στην αγορά πολλαπλασιαστικού υλικού και φυταρίων κηπευτικών που υπόκεινται σε λιγότερο αυστηρές απαιτήσεις από εκείνες που προβλέπει η  παρούσα οδηγία- ότι, ως ένα πρώτο βήμα προς την εναρμόνιση των όρων, πρέπει να απαγορεύεται στα κράτη μέλη να επιβάλουν, όσον αφορά τα γένη και είδη που αναφέρονται στο παράρτημα ΙΙ, για τα οποία θα συνταχθούν δελτία, νέους όρους ή περιορισμούς στην εμπορία εκτός  εκείνων που προβλέπονται από την παρούσα οδηγία- ότι πρέπει να προβλεφθεί η δυνατότητα να επιτραπεί η εμπορία, εντός της Κοινότητας, πολλαπλασιαστικού υλικού και φυταρίων κηπευτικών που παράγονται σε τρίτες χώρες, υπό τον όρο ότι τα προϊόντα αυτά παρέχουν, πάντοτε, τις ίδιες εγγυήσεις με το  πολλαπλασιαστικό υλικό και το φυτάρια κηπευτικών που παράγονται στην Κοινότητα και συμφωνούν με τις κοινοτικές διατάξεις- ότι, προκειμένου να εναρμονισθούν οι τεχνικές μέθοδοι ελέγχου που χρησιμοποιούνται στα κράτη μέλη και για να είναι δυνατή η σύγκριση του πολλαπλασιαστικού υλικού και των φυταρίων κηπευτικών που παράγονται στην Κοινότητα με εκείνα που παράγονται σε  τρίτες χώρες, πρέπει να διεξάγονται συγκριτικές δοκιμές, ώστε να διαπιστώνεται κατά πόσον τα προϊόντα αυτά συμφωνούν με τις διατάξεις της παρούσας οδηγίας- ότι, προκειμένου να διευκολυνθεί η αποτελεσματική εφαρμογή της παρούσας οδηγίας, πρέπει να ανατεθεί στην Επιτροπή η θέσπιση των μέτρων για την εφαρμογή της και την τροποποίηση του παραρτήματός της και η πρόβλεψη μιας  διαδικασίας στενής συνεργασίας  μεταξύ της Επιτροπής και των κρατών μελών στα πλαίσια της Μόνιμης Επιτροπής Σπόρων και Πολλαπλασιαστικού Υλικού Γεωργικών, Δενδροκομικών και Δασικών Φυτικών Ειδών,  ΕΞΕΔΩΣΕ ΤΗΝ ΠΑΡΟΥΣΑ ΟΔΗΓΙΑ:  Άρθρο 1  1. Η παρούσα οδηγία αφορά την εμπορία εντός της Κοινότητας του πολλαπλασιαστικού υλικού και των φυταρίων κηπευτικών, εκτός των σπόρων προς σπορά.  2. Τα άρθρα 2 έως 20 και το άρθρο 24 εφαρμόζονται στα γένη και είδη που περιλαμβάνονται στο παράρτημα ΙΙ καθώς και στα υβρίδιά τους.  Τα προαναφερόμενα άρθρα εφαρμόζονται και στα έρριζα υποκείμενα και άλλα μέρη φυτών γενών ή ειδών, ή στα υβρίδιά τους, εάν ένα από αυτά τα γένη ή είδη, ή τα υβρίδιά τους είναι ή πρέπει να είναι εμβολιασμένο σ' αυτά.  3. Οι τροποποιήσεις του καταλόγου των γενών και ειδών του παραρτήματος ΙΙ θεσπίζονται με τη διαδικασία του άρθρου 22.  Άρθρο 2  Η παρούσα οδηγία δεν εφαρμόζεται στα φυτάρια ή στο πολλαπλασιαστικό υλικό τα οποία αποδεδειγμένως προορίζονται για εξαγωγή προς τρίτες χώρες, εφόσον επισημαίνονται καταλλήλως ως προοριζόμενα προς εξαγωγή και απομονώνονται επαρκώς, με την επιφύλαξη των  υγειονομικών διατάξεων που καθορίζονται με την οδηγία 77/93/ΕΟΚ.  Τα μέτρα εφαρμογής του πρώτου εδαφίου, ιδίως δε εκείνα που αφορούν την επισήμανση και την απομόνωση, θεσπίζονται με τη διαδικασία του άρθρου 21.  Άρθρο 3  Για τους σκοπούς της παρούσας οδηγίας, νοούνται ως:  α) "πολλαπλασιαστικό υλικό", τα μέρη φυτών καθώς και κάθε φυτικό υλικό, συμπεριλαμβανομένων των έρριζων υποκειμένων, που προορίζονται για τον πολλαπλασιασμό και την παραγωγή κηπευτικών- β) "φυτάρια", ολόκληρα φυτά και μέρη φυτών συμπεριλαμβανομένων και των εμβολιαζομένων στοιχείων στην περίπτωση των εμβολιασμένων φυτών που προορίζονται για φύτευση προς παραγωγή κηπευτικών- γ) "προμηθευτής", κάθε φυσικό ή νομικό πρόσωπο που ασκεί τουλάχιστον μία από τις κατωτέρω επαγγελματικές δραστηριότητες όσον αφορά το πολλαπλασιαστικό υλικό ή το φυτάριο κηπευτικών: αναπαραγωγή, παραγωγή, διατήρηση ή/και επεξεργασία και εμπορία- δ) "εμπορία", κατοχή προς διάθεση ή σε απόθεμα, έκθεση ή προσφορά προς πώληση, πώληση ή/και παράδοση σε άλλο πρόσωπο, υπό οιαδήποτε μορφή, πολλαπλασιαστικού υλικού και φυταρίων κηπευτικών- ε) "αρμόδια επίσημη υπηρεσία":  i) η μοναδική κεντρική αρχή, η οποία δημιουργείται ή ορίζεται από το κράτος μέλος υπό τον έλεγχο της εθνικής κυβέρνησης, και η οποία ευθύνεται για θέματα ποιότητας,  ii) κάθε δημόσια αρχή η οποία δημιουργείται:  - είτε σε εθνικό επίπεδο,  - είτε σε περιφερειακό επίπεδο, υπό τον έλεγχο εθνικών αρχών, μέσα στα όρια τα οποία καθορίζει η εθνική νομοθεσία του οικείου κράτους μέλους.  Οι υπηρεσίες που αναφέρονται στα σημεία i) και ii) μπορούν, σύμφωνα με την εθνική νομοθεσία, να αναθέτουν την εκτέλεση των καθηκόντων τους που αναφέρονται στην παρούσα οδηγία, υπό την εξουσία και τον έλεγχό τους, σε οποιοδήποτε νομικό πρόσωπο, δημόσιου  ή ιδιωτικού δικαίου, το οποίο έχει αναλάβει, δυνάμει του επισήμως εγκριθέντος καταστατικού του, αποκλειστικώς ειδικά καθήκοντα δημοσίου συμφέροντος, υπό τον όρο ότι το νομικό αυτό πρόσωπο και τα μέλη του δεν αποκτούν κανένα προσωπικό όφελος από το  αποτέλεσμα των μέτρων που λαμβάνουν.  Τα κράτη μέλη εξασφαλιζόυν την ύπαρξη στενής συνεργασίας μεταξύ των υπηρεσιών που αναφέρονται στο σημείο ii) και αυτών που αναφέρονται στο σημείο i).  Εξάλλου, με τη διαδικασία του άρθρου 21, μπορεί να εγκρίνεται οποιοδήποτε άλλο νομικό πρόσωπο που ιδρύεται για λογαριασμό μιας υπηρεσίας που αναφέρεται στα σημεία i) και ii) και το οποίο ενεργεί υπό την εποπτεία και τον έλεγχο αυτής της υπηρεσίας, υπό  τον όρον ότι το νομικό αυτό πρόσωπο δεν προσπορίζεται κανένα ίδιον όφελος από το αποτέλεσμα των μέτρων που λαμβάνει.  Τα κράτη μέλη κοινοποιούν στην Επιτροπή τις αρμόδιες επίσημες υπηρεσίες τους. Η Επιτροπή διαβιβάζει τις πληροφορίες αυτές προς τα άλλα κράτη μέλη- στ) "επίσημα μέτρα", το μέτρο που λαμβάνονται από την αρμόδια επίσημη υπηρεσία- ζ) "επίσημη επιθεώρηση", η επιθεώρηση που γίνεται από την αρμόδια επίσημη υπηρεσία- η) "επίσημη δήλωση", η δήλωση που γίνεται από την αρμόδια επίσημη υπηρεσία ή υπ' ευθύνη της- θ) "παρτίδα", αριθμός μονάδων ενός προϊόντος, που χαρακτηρίζεται από την ομοιογένεια της σύνθεσης και της καταγωγής- ε) "εργαστήριο", μονάδα δημοσίου ή ιδιωτικού δικαίου η οποία πραγματοποιεί αναλύσεις και προβαίνει σε ορθή διάγνωση που επιτρέπει στον παραγωγό να ελέγχει την ποιότητα της παραγωγής.  Άρθρο 4  Με τη διαδικασία του άρθρου 22, για κάθε γένος ή είδος που αναφέρεται στο παράρτημα ΙΙ ή για τα έρριζα υποκείμενα άλλων γενών ή ειδών εάν εμβολιάζονται ή πρέπει να εμβολιάζονται με υλικό ενός από τα εν λόγω γένη ή είδη, καταρτίζεται στο παράρτημα Ι  δελτίο το οποίο αναφέρει τους οριζόμενους στην οδηγία 77/93/ΕΟΚ φυτοϋγειονομικούς όρους που ισχύουν για το συγκεκριμένο γένος ή/και είδος και το οποίο καθορίζει:  i) τους όρους που πρέπει να πληρούν τα φυτάρια κηπευτικών, ιδίως δε τους όρους που αφορούν την ποιότητα και την καθαρότητα της καλλιέργειας και, ενδεχομένως, τα χαρακτηριστικά της ποικιλίας. Οι απαιτήσεις αυτές θα προστεθούν στο παράρτημα Ι μέρος Α,  ii) τους όρους που πρέπει να πληροί το πολλαπλασιαστικό υλικό, ιδίως δε τους όρους που αφορούν τη χρησιμοποιούμενη μέθοδο πολλαπλασιασμού, την καθαρότητα της υπό ανάπτυξη καλλιέργειας και, ενδεχομένως, τα χαρακτηριστικά της ποικιλίας. Οι απαιτήσεις  αυτές θα προστεθούν στο παράρτημα Ι μέρος Β.  Άρθρο 5  1. Τα κράτη μέλη μεριμνούν ώστε οι προμηθευτές να λαμβάνουν όλα τα αναγκαία μέτρα για να εξασφαλίζουν την τήρηση των προτύπων της παρούσας οδηγίας σε όλα τα στάδια της παραγωγής και της εμπορίας του πολλαπλασιαστικού υλικού και των φυταρίων κηπευτικών.   2. Για τον σκοπό της παραγράφου 1, οι προμηθευτές πραγματοποιούν οι ίδιοι, ή μέσω εγκεκριμένου προμηθευτή ή της αρμόδιας επίσημης υπηρεσίας, ελέγχους που βασίζονται στις ακόλουθες αρχές:  - εντοπισμός των κρίσιμων σημείων της διαδικασίας παραγωγής τους με βάση τις χρησιμοποιούμενες μεθόδους παραγωγής,  - επεξεργασία και εφαρμογή μεθόδων επιτήρησης και ελέγχου των κρίσιμων σημείων που αναφέρονται στην πρώτη περίπτωση,  - λήψη δειγμάτων προς ανάλυση σε εργαστήριο εγκεκριμένο από την αρμόδια επίσημη υπηρεσία προκειμένου να διαπιστωθεί εάν τηρούνται τα πρότυπα της παρούσας οδηγίας,  - γραπτή, ή άλλη μόνιμη καταχώρηση των στοιχείων που αναφέρονται στην πρώτη, δεύτερη και τρίτη περίπτωση και τήρηση μητρώου παραγωγής και εμπορίας των φυταρίων και του πολλαπλασιαστικού υλικού το οποίο διατηρείται στη διάθεση της αρμόδιας επίσημης  υπηρεσίας. Αυτά τα έγγραφα και μητρώα πρέπει να διατηρούνται επί ένα χρόνο τουλάχιστον.  Ωστόσο, οι προμηθευτές των οποίων η δραστηριότητα σ' αυτόν τον τομέα περιορίζεται στην απλή διανομή πολλαπλασιαστικού υλικού και φυταρίων κηπευτικών που παράγονται και συσκευάζονται εκτός των εγκαταστάσεών τους, υποχρεούνται απλώς να καταχωρούν γραπτώς  ή με άλλο σταθερό μέσο διατήρησης τα στοιχεία των πράξεων αγοράς και πώλησης ή/και παράδοσης των προϊόντων αυτών.  Η παρούσα παράγραφος δεν εφαρμόζεται στους προμηθευτές η δραστηριότητα των οποίων, στον συγκεκριμένο τομέα, περιορίζεται σε παράδοση μικρών ποσοτήτων πολλαπλασιαστικού υλικού και φυταρίων κηπευτικών σε μη επαγγελματίες τελικούς καταναλωτές.  3. Εάν από τα οποτελέσματα των ελέγχων που διενεργούν οι ίδιοι ή από πληροφορίες που διαθέτουν οι αναφερόμενοι στην παράγραφο 1 προμηθευτές, αποδεικνύεται η παρουσία ενός ή περισσότερων από τους επιβλαβείς οργανισμούς που αναφέρονται στην οδηγία  77/93/ΕΟΚ ή σε επίπεδα μεγαλύτερα εκείνων που προβλέπονται κονονικά ώστε να πληρούνται οι προδιαγραφές των υπηρεσιών που ορίζονται στα δελτία που καταρτίζονται σύμφωνα με το άρθρο 4, οι εν λόγω προμηθευτές ενημερώνουν αμέσως την αρμόδια επίσημη υπηρεσία  και λαμβάνουν τα μέτρα που τους υποδεικνύει ή κάθε άλλο αναγκαίο μέτρο για τη μείωση του κινδύνου διασποράς των εν λόγω επιβλαβών οργανισμών. Οι προμηθευτές τηρούν μητρώο όλων των εμφανίσεων επιβλαβών οργανισμών στις εγκαταστάσεις τους, καθώς και όλων  των μέτρων που λαμβάνονται εν προκειμένω.  4. Οι κανόνες που διέπουν την εφαρμογή της παραγράφου 2 δεύτερο εδάφιο, θεσπίζονται με τη διαδικασία του άρθρου 21.  Άρθρο 6  1. Η αρμόδια επίσημη υπηρεσία εγκρίνει τους προμηθευτές αφού προηγουμένως διαπιστώσει ότι οι μέθοδοι παραγωγής τους και οι εγκαταστάσεις τους ανταποκρίνονται στις απαιτήσεις της παρούσας οδηγίας όσον αφορά τη φύση των δραστηριοτήτων που ασκούν. Εάν ο  προμηθευτής αποφάσισει να ασκήσει άλλες δραστηριότητες εκτός από αυτές για τις οποίες έλαβε έγκριση, η έγκριση πρέπει να ανανεώνεται.  2. Η αρμόδια επίσημη υπηρεσία εγκρίνει τα εργαστήρια αφού προηγουμένως διαπιστώσει ότι τα εργαστήρια αυτά, οι μέθοδοι και οι εγκαταστάσεις τους ανταποκρίνονται στις απαιτήσεις της παρούσας οδηγίας, οι οποίες θα προσδιορισθούν με τη διαδικασία του άρθρου  21, ανάλογα με τις δραστηριότητες ελέγχου που ασκούν. Εάν ένα εργαστήριο αποφασίσει να ασκήσει δραστηριότητες άλλες από εκείνες για τις οποίες έλαβε έγκριση, η έγκριση πρέπει να ανανεώνεται.  3. Εάν οι προδιαγραφές που αναφέρονται στις παραγράφους 1 και 2 δεν τηρούνται πλέον, η αρμόδια επίσημη υπηρεσία λαμβάνει τα αναγκαία μέτρα. Για το σκοπό αυτό, λαμβάνει ιδιαιτέρως υπόψη τα πορίσματα των ελέγχων που διεξάγονται σύμφωνα με το άρθρο 7.  4. Η επιτήρηση και ο έλεγχος των προμηθευτών, των εγκαταστάσεων και των εργαστηρίων πραγματοποιούνται σε τακτά διαστήματα από την ίδια την αρμόδια επίσημη υπηρεσία ή υπ' ευθύνη της. Η υπηρεσία αυτά πρέπει να έχει, ανά πάσα στιγμή ελεύθερη πρόσβαση σε  όλους τους χώρους των εγκαταστάσεων για να διασφαλίζει την τήρηση των απαιτήσεων της παρούσας οδηγίας. Θεσπίζονται ενδεχομένως με τη διαδικασία του άρθρου 21, τα μέτρα εφαρμογής όσον αφορά την επιτήρηση και τον έλεγχο.  Εάν από την επιτήρηση και τον έλεγχο αυτόν προκύπτει ότι δεν τηρούνται οι απαιτήσεις της παρούσας οδηγίας, η αρμόδια επίσημη υπηρεσία λαμβάνει τα κατάλληλα μέτρα.  Άρθρο 7  1. Εάν παρίσταται ανάγκη, πραγματογνώμονες της Επιτροπής μπορούν να πραγματοποιούν, σε συνεργασία με τις αρμόδιες επίσημες υπηρεσίες των κρατών μελών, επιτόπιους ελέγχους ώστε να διασφαλίζεται η ενιαία εφαρμογή της παρούσας οδηγίας. Συγκεκριμένα, οι  πραγματογνώμονες μπορούν να ελέγχουν εάν οι προμηθευτές συμμορφούνται πράγματι με τις απαιτήσεις της. Το κράτος μέλος, στο έδαφος του οποίου διεξάγεται ο έλεγχος, παρέχει στους πραγματογνώμονες κάθε αναγκαία βοήθεια για την εκτέλεση των καθηκόντων τους.  Η Επιτροπή ενημερώνει τα κράτη μέλη για τα αποτελέσματα των ερευνών αυτών.  2. Οι λεπτομέρειες εφαρμογής της παραγράφου 1 θεσπίζονται με τη διαδικασία του άρθρου 21.  Άρθρο 8  1. Η εμπορία πολλαπλασιαστικού υλικού και φυτορίων κηπευτικών επιτρέπεται μόνον από εγκεκριμένους προμηθευτές και υπό τον όρο ότι ανταποκρίνονται στις σχετικές απαιτήσεις που καθορίζονται στο δελτίο που αναφέρεται στο άρθρο 4.  2. Με την επιφύλαξη των διατάξεων της οδηγίας 77/93/ΕΟΚ, η παράγραφος 1 δεν εφαρμόζεται στο πολλαπλασιαστικό υλικό και στα φυτάρια κηπευτικών που προορίζονται:  α) για δοκιμές ή για επιστημονικούς σκοπούς ή β) για εργασίες επιλογής ή γ) για μέτρα διατήρησης της γενετικής ποικιλομορφίας.  Τα μέτρα εφαρμογής των στοιχείων α) και β) εγκρίνονται, ενδεχομένως, με τη διαδικασία του άρθρου 21. Τα μέτρα εφαρμογής του στοιχείου γ) εγκρίνονται κατά προτίμηση πριν την 1η Ιανουαρίου 1993, με την ίδια διαδικασία.  Άρθρο 9  1. Με την επιφύλαξη του άρθρου 2, η εμπορία, στην Κοινότητα πολλαπλασιαστικού υλικού και φυταρίων κηπευτικών που ανήκουν στα γένη ή τα είδη του παραρτήματος ΙΙ και καλύπτονται και από την οδηγία 70/458/ΕΟΚ επιτρέπεται μόνον εφόσον ανήκουν σε ποικιλία  εγκεκριμένη σύμφωνα με την εν λόγω οδηγία.  2. Με την επιφύλαξη του άρθρου 2 και των παραγράφων 3 και 4 του παρόντος άρθρου, η εμπορία στην Κοινότητα πολλαπλασιαστικού υλικού και φυταρίων κηπευτικών που ανήκουν στα γένη ή στα είδη του παραρτήματος ΙΙ και δεν καλύπτονται από την οδηγία 70/458/ΕΟΚ  επιτρέπεται μόνον εφόσον ανήκουν σε ποικιλία που είναι επίσημα εγκεκριμένη σε ένα τουλάχιστον κράτος μέλος.  Όσον αφορά τις προϋποθέσεις έγκρισης, εφαρμόζονται τα άρθρα 4 και 5 και το άρθρο 10 παράγραφος 3 της εν λόγω οδηγίας.  Όσον αφορά τις διαδικασίες και διατυπώσεις για την έγκριση και την συντηρητική επιλογή εφαρμόζονται κατ' αναλογίαν το άρθρο 3 παράγραφοι 2 και 4, το άρθρα 6, 7 και 8, το άρθρο 10 παράγραφοι 1, 2 και 4 και τα άρθρα 11 έως 15 της εν λόγω οδηγίας.  Τα αποτελέσματα ανεπίσημων εξετάσεων και οι πρακτικές πληροφορίες που συλλέγονται κατά την καλλιέργεια μπορούν πάντοτε να ληφθούν υπόψη.  3. Τα κράτη μέλη λαμβάνουν κάθε αναγκαίο μέτρο ώστε η επίσημη έγκριση των ποικιλιών που ανήκουν στα γένη ή είδη της παραγράφου 2, που είχε δοθεί πριν την 1η Ιανουαρίου 1993 βάσει αρχών ασχέτων από αυτές της οδηγίας 70/458/ΕΟΚ ή βάσει του γεγονότος ότι  το υλικό τους κυκλοφορούσε στην αγορά των κρατών αυτών πριν την ημερομηνία αυτή, να λήξει το αργότερο στις 30 Ιουνίου 1998, εκτός αν κατά την ημερομηνία αυτή οι ποικιλίες αυτές έχουν εγκριθεί σύμφωνα με την παράγραφο 1.  4. Οι ποικιλίες που έχουν επίσημα εγκριθεί σύμφωνα με τις παραγράφους 2 ή 3 εγγράφονται στον "Κοινό κατάλογο ποικιλιών ειδών κηπευτικών" του άρθρου 17 της οδηγίας 70/458/ΕΟΚ. Το άρθρο 16 παράγραφοι 2 και 3 και τα άρθρα 17, 18 και 19 της οδηγίας αυτής  εφαρμόζονται κατ' αναλογίαν.  Η δημοσίευση αυτή εμφαίνει τις εγκεκριμένες σύμφωνα με την παράγραφο 3 ποικιλίες με μια ιδιαίτερη μνεία.  Άρθρο 10  1. Κατά τη διάρκεια της ανάπτυξης και κατά την διάρκεια της συγκομιδής ή απομάκρυνσης από το μητρικό υλικό, το πολλαπλασιαστικό υλικό και τα φυτάρια κηπευτικών πρέπει να διατηρούνται σε χωριστές παρτίδες.  2. Εάν, κατά τη συσκευασία, την αποθήκευση, τη μεταφορά ή την παράδοση, τοποθετούνται μαζί ή αναμειγνύονται πολλαπλασιαστικό υλικό και φυτάρια κηπευτικών διαφορετικής προέλευσης, ο προμηθευτής τηρεί τα ακόλουθα στοιχεία: σύνθεση της παρτίδας και  προέλευση των επιμέρους στοιχείων.  3. Τα κράτη μέλη διασφαλίζουν την τήρηση των απαιτήσεων των παραγράφων 1 και 2 με τη διεξαγωγή επίσημων ελέγχων.  Άρθρο 11  1. Με την επιφύλαξη του άρθρου 10 παράγραφος 2, επιτρέπεται η εμπορία πολλαπλασιαστικού υλικού και φυταρίων κηπευτικών μόνο σε επαρκώς ομοιογενείς παρτίδες και εφόσον έχουν αναγνωρισθεί ότι πληρούν τις διατάξεις της παρούσας οδηγίας και συνοδεύονται από  έγγραφο που συντάσσει ο προμηθευτής σύμφωνα με τους όρους που καθορίζονται στο δελτίο του άρθρου 4. Εάν στο εν λόγω έγγραφο περιέχεται επίσημη δήλωση, η δήλωση αυτή πρέπει να διαχωρίζεται σαφώς από όλα τα άλλα στοιχεία του εγγράφου.  Στο δελτίο του άρθρου 4 θα περιλαμβάνονται προδιαγραφές σήμανσης ή/και σφράγισης και συσκευασίας του πολλαπλασιαστικού υλικού και των φυταρίων κηπευτικών.  2. Στην περίπτωση λιανικής πώλησης πολλαπλασιαστικού υλικού και φυταρίων κηπευτικών σε μη επαγγελματία τελικό καταναλωτή, οι προδιαγραφές όσον αφορά την επισήμανση είναι δυνατόν να περιορίζονται σε κατάλληλες πληροφορίες για το προϊόν.  Άρθρο 12  Τα κράτη μέλη μπορούν να απαλλάσσουν από:  - την εφαρμογή του άρθρου 11, τους μικροπαραγωγούς, των οποίων το σύνολο της παραγωγής και πώλησης πολλαπλασιαστικού υλικού και φυταρίων κηπευτικών προορίζεται για τελική χρήση από πρόσωπα της τοπικής αγοράς που δεν συμμετέχουν επαγγελματικά στην  παραγωγή φυτών ("τοπική κυκλοφορία"),  - τον επίσημο έλεγχο και επιθεώρηση που προβλέπεται στο άρθρο 18, την τοπική κυκλοφορία πολλαπλασιαστικού υλικού και φυταρίων που παράγονται από τα ούτως απαλλασσόμενα πρόσωπα.  Οι λεπτομέρειες εφαρμογής σχετικά με άλλες απαιτήσεις που αφορούν τις απαλλαγές που αναφέρονται στο πρώτο και δεύτερο εδάφιο, και ιδιαιτέρως τις έννοιες "μικροπαραγωγοί" και "τοπική αγορά" και τις σχετικές διαδικασίες θεσπίζονται με τη διαδικασία του  άρθρου 21.  Άρθρο 13  Σε περίπτωση προσωρινών δυσχερειών προμήθειας πολλαπλασιαστικού υλικού ή φυταρίων κηπευτικών που πληρούν τις απαιτήσεις της παρούσας οδηγίας, είναι δυνατόν με τη διαδικασία του άρθρου 21, να θεσπίζονται μέτρα για την εμπορία των προϊόντων αυτών με  λιγότερο αυστηρές απαιτήσεις, με την επιφύλαξη των φυτοϋγειονομικών κανόνων της οδηγίας 77/93/ΕΟΚ.  Άρθρο 14  1. Το πολλαπλασιαστικό υλικό και τα φυτάρια κηπευτικών που πληρούν τις προδιαγραφές και τους όρους της παρούσας οδηγίας δεν υπόκεινται σε περιορισμούς εμπορίας όσον αφορά τον προμηθευτή, τα φυτοϋγειονομικά θέματα, το περιβάλλον ανάπτυξης και τις  λεπτομέρειες επιθεώρησης, εκτός από εκείνους που προβλέπει η παρούσα οδηγία.  2. Η εμπορία του πολλαπλασιαστικού υλικού και των φυταρίων κηπευτικών των οποίων η ποικιλία περιλαμβάνεται στον "Κοινό κατάλογο ποικιλιών ειδών κηπευτικών" δεν υπόκειται σε κανένα περιορισμό ως προς την ποιότητα, πέραν των προβλεπομένων ή αναφερομένων  στην παρούσα οδηγία.  Άρθρο 15  Όσον αφορά τα προϊόντα που αναφέρονται στο παράρτημα ΙΙ, τα κράτη μέλη δεν επιβάλλουν αυστηρότερους όρους ή περιορισμούς εμπορίας, εκτός των όρων που προβλέπονται στα δελτία που αναφέρονται στο άρθρο 4 ή, ανάλογα με την περίπτωση, των όρων που ήδη  υφίστανται κατά την ημερομηνία έκδοσης της παρούσας οδηγίας.  Άρθρο 16  1. Με τη διαδικασία του άρθρου 21, αποφασίζεται κατά πόσον το πολλαπλασιαστικό υλικό και τα φυτάριο κηπευτικών που παράγονται σε μια τρίτη χώρα και παρέχουν τις ίδιες εγγυήσεις όσον αφορά τις υποχρεώσεις που προμηθευτή, την ταυτότητα, τα γνωρίσματα, τις  φυτοϋγειονομικές πλευρές, το περιβάλλον καλλιέργειας, τη συσκευασία, τις λεπτομέρειες επιθεώρησης, τη σήμανση και τη σφράγιση αντιστοιχούν, ως προς όλα αυτά τα σημεία, με το πολλαπλασιαστικό υλικό και με τα φυτάρια κηπευτικών που παράγονται στην  Κοινότητα και συμφωνούν με τις προδιαγραφές και τους όρους της παρούσας οδηγίας.  2. Εν αναμονή της προβλεπόμενης στην παράγραφο 1 απόφασης, τα κράτη μέλη μπορούν, μέχρι την 1η Ιανουαρίου 1993, και υπό την επιφύλαξη των διατάξεων της οδηγίας 77/93/ΕΟΚ, να εφαρμόζουν, κατά την εισαγωγή πολλαπλασιαστικού υλικού και φυταρίων από τρίτες  χώρες, όρους τουλάχιστον ισοδύναμους με τους προβλεπόμενους σε προσωρινή ή μόνιμη βάση, στα δελτία που αναφέρονται στο άρθρο 4. Αν τα δελτία δεν προβλέπουν τίποτε σχετικό, οι προϋποθέσεις εισαγωγής πρέπει να είναι τουλάχιστον ισοδύναμες με τις ισχύουσες  επί της παραγωγής του οικείου κράτους μέλους.  Με τη διαδικασία του άρθρου 21, η ημερομηνία που αναφέρεται στο πρώτο εδάφιο, μπορεί να παρατείνεται για τις τρίτες χώρες εν αναμονή των αποφάσεων που αναφέρονται στην παράγραφο 1.  Το πολλαπλασιαστικό υλικό και τα φυτάρια κηπευτικών που εισάγονται από ένα κράτος μέλος σύμφωνα με απόφαση που έλαβε το εν λόγω κράτος μέλος δυνάμει του πρώτου εδαφίου, δεν υπάγονται σε κανένα περιορισμό εμπορίας στα άλλα κράτη μέλη, όσον αφορά τα  στοιχεία που αναφέρονται στην παράγραφο 1.  Άρθρο 17  Τα κράτη μέλη μεριμνούν ώστε κατά τη διάρκεια της παραγωγής και της εμπορίας τους, το πολλαπλασιαστικό υλικό και τα φυτάρια κηπευτικών να υφίστανται επίσημο δειγματοληπτικό έλεγχο για να διαπιστώνεται η τήρηση των προδιαγραφών και των όρων της παρούσας  οδηγίας.  Άρθρο 18  Οι λεπτομέρειες εφαρμογής που αφορούν τους ελέγχους του άρθρου 5 και τον επίσημο έλεγχο που αναφέρεται στα άρθρα 10 και 17, στις οποίες περιλαμβάνονται και οι μέθοδοι δειγματοληψίας, καθορίζονται ενδεχομένως, με τη διαδικασία του άρθρου 21.  Άρθρο 19  1. Εάν, κατά την επιθεώρηση και τον έλεγχο που αναφέρονται στο άρθρο 6 παράγραφος 4, κατά τον επίσημο έλεγχο που αναφέρεται στο άρθρο 17 ή κατά τις δοκιμές που αναφέρονται στο άρθρο 20, διαπιστώνεται ότι το πολλαπλασιαστικό υλικό ή τα φυτάρια κηπευτικών  δεν πληρούν τις προδιαγραφές της παρούσας οδηγίας, η αρμόδια επίσημη υπηρεσία του οικείου κράτους μέλους λαμβάνει κάθε απαραίτητο μέτρο ώστε να εξασφαλίσει τη συμμόρφωσή τους με τις προδιαγραφές αυτές, ή, εάν τούτο είναι αδύνατο, την απαγόρευση της  εμπορίας στην Κοινότητα αυτού του πολλαπλασιαστικού υλικού ή των φυταρίων κηπευτικών.  2. Εάν διαπιστωθεί ότι το πολλαπλασιαστικό υλικό ή τα φυτάρια κηπευτικών που διαθέτει στο εμπόριο ένας προμηθευτής δεν πληρούν τις προδιαγραφές και τους όρους της παρούσας οδηγίας, το οικείο κράτος μέλος μεριμνά ώστε να λαμβάνονται τα κατάλληλα μέτρα  έναντι του προμηθευτή αυτού. Εάν απαγορευθεί στον εν λόγω προμηθευτή η εμπορία πολλαπλασιαστικού υλικού και φυταρίων κηπευτικών, το κράτος μέλος ενημερώνει την Επιτροπή και τις αρμόδιες εθνικές αρχές των κρατών μελών.  3. Κάθε μέτρο που λαμβάνεται κατ' εφαρμογή της παραγράφου 2 αίρεται από τη στιγμή που διαπιστώνεται με ικανοποιητική βεβαιότητα ότι το πολλαπλασιαστικό υλικό ή τα φυτάρια κηπευτικών που προορίζονται για εμπορία από τον προμηθευτή πρόκειται, στο μέλλον,  να πληρούν τις προδιαγραφές και τους όρους της παρούσας οδηγίας.  Άρθρο 20  1. Τα κράτη μέλη διεξάγουν δοκιμές και, κατά περίπτωση, αναλύσεις επί δειγμάτων, για να διαπιστωθεί κατά πόσον το πολλαπλασιαστικό υλικό και τα φυτάρια κηπευτικών πληρούν τις απαιτήσεις και τους όρους της παρούσας οδηγίας, συμπεριλαμβανομένων όσων  αφορούν το φυτοϋγειονομικό τομέα. Η Επιτροπή είναι δυνατόν να οργανώνει ελέγχους των δοκιμών από αντιπροσώπους των κρατών μελών και της Επιτροπής.  2. Με τη διαδικασία του άρθρου 21, είναι δυνατόν να αποφασίζεται, ότι επιβάλλεται η διενέργεια κοινοτικών δοκιμών για τους ίδιους σκοπούς με εκείνους που αναφέρονται στην παράγραφο 1. Η Επιτροπή μπορεί να διενεργεί ελέχχους των κοινοτικών δοκιμών από  αντιπροσώπους των κρατών μελών και της Επιτροπής.  3. Οι δοκιμές ή οι εξετάσεις που αναφέρονται στις παραγράφους 1 και 2 χρησιμοποιούνται για την εναρμόνιση των τεχνικών μεθόδων ελέγχου που πολλαπλασιαστικού υλικού και των φυταρίων κηπευτικών. Για τις εν λόγω δοκιμές ή εξετάσεις συντάσσονται εκθέσεις  προόδου οι υποίες κοινοποιούνται εμπιστευτικά στα κράτη μέλη και στην Επιτροπή.  4. Η Επιτροπή μεριμνά ώστε, κατά περίπτωση, οι λεπτομέρειες για το συντονισμό, την εκτέλεση και την επιθεώρηση των δοκιμών που αναφέρονται στις παραγράφους 1 και 2, καθώς και οι λεπτομέρειες αξιολόγησης των αποτελεσμάτων τους, να θεσπίζονται στα πλαίσια  της επιτροπής που συνιστάται με το άρθρο 21. Σε περίπτωση φυτοϋγειονομικών προβλημάτων, η Επιτροπή ενημερώνει τη μόνιμη φυτοϋγειονομική επιτροπή. Εφόσον απαιτείται, θεσπίζονται συγκεκριμένες ρυθμίσεις. Στις δοκιμές αυτές είναι δυνατόν να περιλαμβάνεται  και το πολλαπλασιαστικό υλικό καθώς και τα φυτάρια κηπευτικών που παράγονται σε τρίτες χώρες.  Άρθρο 21  1. Η Επιτροπή επικουρείται από μία επιτροπή η οποία αποκαλείται "μόνιμη επιτροπή σπόρων και πολλαπλασιαστικού υλικού γεωργικών δενδροκομικών και δασικών φυτικών ειδών", της οποίας προεδρεύει αντιπρόσωπος της Επιτροπής.  2. Ο αντιπρόσωπος της Επιτροπής υποβάλλει στην μόνιμη επιτροπή σχέδιο των ληπτέων μέτρων. Η μόνιμη επιτροπή διστυπώνει τη γνώμη της για το σχέδιο αυτό σε προθεσμία την οποία μπορεί να ορίζει ο πρόεδρος ανάλογα με τον επείγοντα χαρακτήρα του  συγκεκριμένου θέματος. Η γνώμη διατυπώνεται με την πλειοψηφία που προβλέπεται στο άρθρο 148 παράγραφος 2 της συνθήκης για την έκδοση των αποφάσεων που καλείται να λάβει το Συμβούλιο βάσει πρότασης της Επιτροπής. Κατά την ψηφοφορία στη μόνιμη επιτροπή,  οι ψήφοι των αντιπροσώπων των κρατών μελών σταθμίζονται σύμφωνα με το προαναφερόμενο άρθρο. Ο πρόεδρος δεν ψηφίζει.  3. Η Επιτροπή θεσπίζει μέτρα τα οποία πρέπει να εφαρμόζονται αμέσως.  Εάν όμως τα μέτρα αυτά δεν είναι σύμφωνα με τη γνώμη της μόνιμης επιτροπής, τότε ανακοινώνονται αμέσως από την Επιτροπή στο Συμβούλιο. Στην περίπτωση αυτή, η Επιτροπή μπορεί να αναβάλει επί ένα μήνα το πολύ από την ημερομηνία της εν λόγω ανακοίνωσης την  εφαρμογή των μέτρων που έχει θεσπίσει.  Το Συμβούλιο μπορεί, με ειδική πλειοψηφία, να λάβει διαφορετική απόφαση μέσα στην προθεσμία που προβλέπεται στο προηγούμενο εδάφιο.  Άρθρο 22  1. Η Επιτροπή επικουρείται από μια επιτροπή η οποία ονομάζεται "επιτροπή σπόρων και πολλαπλασιαστικού υλικού γεωργικών δενδροκομικών και δασικών φυτικών ειδών", και προεδρεύεται από αντιπρόσωπο της Επιτροπής.  2. Ο οντιπρόσωπος της Επιτροπής των Ευρωπαϊκών Κοινοτήτων υποβάλλει στην επιτροπή σχέδιο των ληπτέων μέτρων. Η επιτροπή διατυπώνει τη γνώμη της για το σχέδιο αυτό, σε προθεσμία με την οποία μπορεί να ορίζει ο πρόεδρος ανάλογα με τον επείγοντα χαρακτήρα  του συγκεκριμένου θέματος. Η γνώμη διατυπώνεται με την πλειοψηφία που προβλέπεται στο άρθρο 148 παράγραφος 2 της συνθήκης για την έκδοση των αποφάσεων που καλείται να λάβει το Συμβούλιο βάσει πρότασης της Επιτροπής. Κατά την ψηφοφορία στην επιτροπή, οι  ψήφοι των αντιπροσώπων των κρατών μελών σταθμίζονται σύμφωνα με το προαναφερθέν άρθρο. Ο πρόεδρος δεν ψηφίζει.  3. Η Επιτροπή των Ευρωπαϊκών Κοινοτήτων θεσπίζει τα μελετώμενα μέτρα εφόσον είναι σύμφωνα με τη γνώμη της επιτροπής.  Εάν τα μελετώμενα μέτρα δεν είναι σύμφωνα με τη γνώμη της επιτροπής, ή ελλείψει γνώμης, η Επιτροπή των Ευρωπαϊκών Κοινοτήτων υποβάλλει χωρίς καθυστέρηση στο Συμβούλιο πρόταση σχετικά με τα ληπτέα μέτρα. Το Συμβούλιο αποφασίζει με ειδική πλειοψηφία.  Εάν, κατά τη λήξη της τρίμηνης προθεσμίας από την υποβολή της πρότασης στο Συμβούλιο, το Συμβούλιο δεν έχει αποφασίσει, τα προτεινόμενα μέτρα θεσπίζονται από την Επιτροπή.  Άρθρο 23  Οι τροποποιήσεις των δελτίων που προβλέπει το άρθρο 4 καθώς και των λεπτομερειών και όρων εφαρμογής της παρούσας οδηγίας, θεσπίζονται με τη διαδικασία του άρθρου 21.  Άρθρο 24  1. Τα κράτη μέλη μεριμνούν ώστε το πολλαπλασιαστικό υλικό και το φυτάρια κηπευτικών που παράγονται στο έδαφός τους και προορίζονται για εμπορία να πληρούν τις απαιτήσεις της παρούσας οδηγίας.  2. Εάν, κατά τη διάρκεια επίσημου ελέγχου διαπιστωθεί ότι δεν είναι δυνατή η εμπορία πολλαπλασιαστικού υλικού ή φυταρίων κηπευτικών, επειδή δεν πληρούν ένα φυτοϋγειονομικό όρο, το ενδιαφερόμενο κράτος μέλος λαμβάνει τα κατάλληλα επίσημα μέτρα για την  εξάλειψη κάθε φυτοϋγειονομικού κινδύνου που ενδέχεται να προκύψει.  Άρθρο 25  1. Το κράτη μέλη θέτουν σε ισχύ τις αναγκαίες νομοθετικές, κανονιστικές και διοικητικές διατάξεις για να συμμορφωθούν με την παρούσα οδηγία στις 31 Δεκεμβρίου 1992, το αργότερο, ενημερώνουν δε αμέσως την Επιτροπή σχετικά.  Οι διατάξεις αυτές, όταν θεσπίζονται από τα κράτη μέλη, αναφέρονται στην παρούσα οδηγία ή συνοδεύονται από παρόμοια αναφορά κατά την επίσημη δημοσίευσή τους. Οι λεπτομερείς διατάξεις για την αναφορά αυτή θεσπίζονται από τα κράτη μέλη.  2. Όσον αφορά τα άρθρο 5 έως 11, 14, 15, 17, 19 και 24, η ημερομηνία εφαρμογής για κάθε γένος ή είδος του παραρτήματος ΙΙ καθορίζεται με τη διαδικασία του άρθρου 21, κατά τη σύνταξη του δελτίου που αναφέρεται στο άρθρο 4.  Άρθρο 26  Η παρούσα οδηγία απευθύνεται στα κράτη μέλη.  Λουξεμβούργο, 28 Απριλίου 1992.  Για το Συμβούλιο Ο Πρόεδρος Arlindo MARQUES CUNHA (1) ΕΕ αριθ. C 46 της 27. 2. 1990, σ. 4 και ΕΕ αριθ. C 296 της 15. 11. 1991, σ. 10.(2) ΕΕ αριθ. C 240 της 16. 9. 1991, σ. 193.(3) ΕΕ αριθ. C 182 της 23. 7. 1990, σ. 19.(4) ΕΕ αριθ. L 225 της 12. 10. 1970, σ. 7. Οδηγία όπως τροποποιήθηκε τελευταία από την οδηγία 90/654/ΕΟΚ (ΕΕ αριθ. L 353 της 17.  12. 1990, σ. 48).(5) ΕΕ αριθ. L 26 της 31. 1. 1977, σ. 20. Οδηγία όπως τροποποιήθηκε τελευταία από την οδηγία 92/10/ΕΟΚ της Επιτροπής (ΕΕ αριθ. L 70 της 17. 3. 1992, σ. 27).   ΠΑΡΑΡΤΗΜΑ Ι   Όροι που θα πρέπει να οριστούν σύμφωνα με το άρθρο 4  Μέρος Α Όροι που πρέπει να πληρούν τα φυτάρια κηπευτικών.  Μέρος Β Δελτία για γένη και είδη που δεν συμπεριλαμβάνονται στην οδηγία 70/458/ΕΟΚ, τα οποία περιλαμβάνουν τους όρους που πρέπει να πληροί το πολλαπλασιαστικό υλικό.   ΠΑΡΑΡΤΗΜΑ ΙΙ     Κατάλογος των γενών και ειδών που αναφέρονται στο άρθρο 1 παράγραφος 2    - Allium ascalonicum ασκαλώνιο - Allium cepa L. kremmzdi - Allium fistulosum L. prasino kremmzdi - Allium porrum L. prassa - Allium sativum skordo - Anthriscus cerefolium (L.) Hoffm. anuriskow to xairefzllo - Apium graveolens L. selino - Asparagus officinalis L. sparaggi - Beta vulgaris L. var. vulgaris seskozlo - Beta vulgaris L. var. conditiva Alef. pantyari - Brassica oleracea L. convar. acephala (DC.) Alef. var. sabellica L. krambh h ozlofzllow - Brassica oleracea L. convar. botrytis (L.) Alef. var. botrytis L. koznozpidi - Brassica oleracea L. convar. botrytis (L.) Alef. var. cymosa Duch. mprokolo - Brassica oleracea L. convar. oleracea var. gemmifera DC. laxano Brzjellvn - Brassica oleracea L. convar. capitata (L.) Alef. var. sabauda L. krambh toz Milanoz - Brassica oleracea L. convar. capitata (L.) Alef. var. alba DC. laxano - Brassica oleracea L. convar. capitata (L.) Alef. var. rubra DC. kokkino laxano - Brassica oleracea L. convar. acephala (DC.) Alef. var. gongylodes rafanokrambh (goggzli) - Brassica pekinensis L. kineyiko laxano - Brassica rapa L. var. rapa reba (goggzlokrambh) - Capsicum annuum L. piperia - Chicorium endivia L. antidi katsaro - Chicorium intybus L. (partim) radiki witloof, radiki ευρώφυλλο - Citrullus lanatus (Thunb.) Matsum. et Nakai karpozyi - Cucumis melo L. peponi - Cucumis sativus L. aggozri - Cucurbita maxima Duchesne kolokzua - Cucurbita pepo L. kolokzui - Cynara cardunculus kardow - Cynara scolymus agkinara - Daucus carota L. karoto - Foeniculum vulgare Miller marauo - Lactuca sativa L. marozli - Lycopersicon lycopersicum (L.) Karsten ex Farw. ntomata - Petroselinum crispum (Miller) Nyman ex A. W. Hill maintanow - Phaseolus coccineus L. fasoli to ispaniko - Phaseolus vulgaris L. fasoli to koino - Pisum sativum L. (partim) mpiyelia (ektow apo ta κτηνοτροφικά) - Raphanus sativus L. repani - Rheum roio - Scorzonera hispanica L. skortsonera h ispanikh - Solanum melongena L. melityana - Spinacia oleracea L. spanaki - Valerianelle locusta (L.) Laterr. smzrnio - Vicia faba L. (partim) kozkia